Aurreko gorabeherak aztertuz gero, erdira murriztu daitezke gaixoek osasun-zentroetan izaten dituzten arazoak. | Consumer\nAurreko gorabeherak aztertuz gero, erdira murriztu daitezke gaixoek osasun-zentroetan izaten dituzten arazoak.\nGorabehera gehienak sistemaren hainbat akats batera gertatzearen ondorio dira.\nPazienteek osasun-zentroetan izaten dituzten arazoen erdiak saihets daitezke, Bartzelonako Familia eta Komunitate Medikuntzaren Espainiako Elkarteak (semFYC) antolatutako Pazientearen segurtasuna hobetzeko IV. Jardunaldian ateratako ondorioetako baten arabera.\nGorabehera gehienak sistemaren hainbat akats batera gertatzeagatik edo kateatzeagatik gertatzen dira. Hori dela eta, istilu horien azterketak akats horiek atzeman behar ditu. Akats horien zati txiki bat langileena da, eta Fernando Palacio semFYCko segurtasun-taldeko koordinatzaileak komunikatu batean azaldu zuen.\nPazienteak osasun-sisteman sartzeak baditu zenbait arrisku, eta erakundearengandik minimizatzen saiatzen dira. Gaur egun, osasun-sistema autonomiko guztiek dituzte arriskuak kudeatzeko unitate funtzionalak. Espainian, egunero milioi bat bisita baino gehiago egiten dira osasun-zentrora, eta 1.000 pertsonatik 11tan bakarrik erregistratzen da kontrako eragina. Medikazioarekin izaten diren akatsak dira ohikoenak, eta, ondoren, asistentziaren koordinaziorik ezak eragindako akatsak.\nZentzuzkoa da akats bat egiteko aukera gehien izatea preskripzioaren arloan, errezeta asko egiten baitira. Hala adierazi zuen Fernando Palacio doktoreak. Gainera, bere historia klinikoagatik hainbat espezialistak artatzen dituzten pazienteak egoteak zaildu egiten du asistentziaren koordinazioa eta akatsak eragiten ditu.\narriskuak errezetak erroreak medicación-eu pacientes-eu


Sordo, Diaz eta Perez, hizketan, CCOOren kongresuan, gaur. Argazkia: EFE.\nParez pare "oztopo eta zailtasun" asko dituztela aitortuta, Alderdi Popularrak 2012an onartutako lan erreforma bertan behera uzteko konpromisoa berretsi du Yolanda Diaz Espainiako Gobernuko Lan ministroak eta bigarren presidenteordeak.\nCCOO sindikatua, gaur Madrilen, egiten ari den Kongresu Federalean hitz egin du Diazek, eta bertan esan du "lan merkatua modernizatzea" dela bere helburuetako bat.\n"Eskuinak lan munduan ezarritako prekarietatea eta bidegabekeria behin betiko" atzean uzteko lanean ari direla adierazi du ministroak, CCOOko jarraitzaileen aurrean. Ildo horretan, sindikatuari eskerrak eman dizkio lan-baldintza duinen alde mahai gainean jarritako "proposamenengatik eta egindako lanagatik". "Elkarlanean" lanean jarraitzearen alde agertu da, eta elkarrizketa mahaiaren balioa nabarmendu du.\n"Gure herrialdean azken 40 urteotan inork egin ez duena egitera goaz. Lan erreforma bertan behera uztea bakarrik ez da gure asmoa, urrutirago joango gara, eta lan hori herri hau egunero eraikitzen dutenekin elkarlanean egingo dugu", esan du.\nIka-mika piztu da asteon Elkarrekin Podemos eta PSOE gobernukideen artean, lan erreformaren harira Nadia Calviño Ekonomia ministroak egindako adierazpenekin. Alderdi Moreak "onartezintzat" jo du Calviñok Diazen ardurak bere egitea, eta egoera argitzeko, berehalako bilera bat eskatu zuen.\nPedro Sanchez Espainiako Gobernuko presidenteak Calviñoren jarduna defendatu zuen, lan erreformaren negoziazioan muturrik ez duela sartu argudiatuta. Gai honen inguruko negoziazioa PSOE-Elkarrekin Podemos Exekutiba osoari dagokiola azpimarratu zuen.\nGaurko Kongresuan Unai Sordo barakaldarra berriro hautatu dute sindikatuko idazkari nagusi kargurako.


Aurten ere Scratch Eguna 2018! – Scratch Eguna\nHome » Blog » scratcheguna18 » Aurten ere Scratch Eguna 2018!\nAtzera gatoz 2011an hasitako ekimen polit eta arrakastatsu honekin. Urte hauetan zentru, ikasle eta irakasle asko parte hartu duzue, eta oso pozik gaude zuen gogoei bide ematen laguntzeagatik. Bidea luzea izan da, bai, baina ilusioz beterik itzultzen gara aurten Scratch Eguna antolatzeko gogoarekin.\nEz badakizu zertan datzan, laburki esango dizuegu Scratch Eguna eskoletan garatzen den proiektu bat dela non ikasleak elkar-lanean proiektu bat sortu behar duten, Scratch horren lokailua delarik. Scratch Eguna hilabetetan garatutako proiketuak erakusteko jaieguna da eta beste zentruetan programazio eta robotikaren lehen hastapenak eman dituzten ikasleak ezagutzeko eguna. Jai giroan ospatzen dugun erakusketa bat da, bertan sortutako bidejolasak edo instalazioak ikusi ahal izango dira eta nola ez, zenbait premio zozkatzen direnez, opariren bat etxera eramateko aukera paregabea!\nInformazio gehiago bahi baduzu www.scratcheguna.eu-tik pasa zaitez edo info@scratcheguna.eu-ri idatzi.\nHemendik aurrera informazio bideak zabaltzen ditugu eta berriak argitaratzen hasiko gara, beraz egon zaitez adi. Informazio hau interesa izan dezaketen beste eskoletara zabaldu nahi baduzu libre zara.\nTags: Aurkezpena, scratchday, scratcheguna\nPrevious: Ordutegiak 2017\nNext: Datak 2018


Gizarte Zerbitzuen gida irakurterraza kaleratu du Udalak | Tolosa\nGida berriaren helburua da herritarrei modu ulerterrazean eskaintzen diren zerbitzuen berri ematea eta gizarte zerbitzuak herritarrengana gerturatzea.\n6 hizkuntza ezberdinetan kaleratu da, 7 ataletan antolatuta herritarrek informazioa modu errazean jaso dezaten eta eskuragarri dago digitalki webgunean eta paperean udal eraikin ezberdinetan.\nOlatz Peon Ormazabal, alkatea: “gizarte babesa bermatzea lehentasunezkoa gaia da guretzat eta ildo horretatik, udaletik herritarrei eskaintzen dizkiegun zerbitzu guztien berri ematea eta horiek herritarrengana gerturatzea ezinbestekoa da”.\nPertsonak eta beren ongizatea erdigunean jartzen dituen herri administrazioa bultzatzea helburu hartuta, eta bereziki, Gizarte Zerbitzuak herritarrei gerturatu eta zerbitzuak gizarteratzeko xedez kaleratu berri du Udalak Gizarte Zerbitzuen gida irakurterraza.\nAlkateak, Olatz Peon Ormazabalek adierazi duenez, “gizarte babesa bermatzea lehentasunezko gaia da guretzat eta ildo horretatik, herritarrei udaletik eskaintzen dizkiegun zerbitzu guztien berri ematea eta horiek herritarrengana hurbiltzea ezinbestekoa da”. Izan ere, “udalak dira osasun arlorako herritarren lehen sarbidea”. “Herritar bat Gizarte Zerbitzuetara joaten denean, lehen diagnostikoa egin eta eskura dituen zerbitzuen berri ematen zaio; eskumenen arabera, zerbitzu batzuk udalak berak ematen ditu edota beste erakunde batzuek, Foru Aldundiak edota Eusko Jaurlaritzak, esaterako”. “Edonola ere, lehen diagnostiko hori beti egiten da udalean eta horregatik da hain garrantzitsua herritarrengandik gertu egotea eta eskaintzen diren zerbitzuak ezagutaraztea”nabarmendu du alkateak.\nTolosako Udalak, alorrean dituen eskumenen baitan, Gizarte Zerbitzuen Mapan jasota dauden ia zerbitzu guztiak eskaintzen ditu eta horiek sendotze eta hobetzea aldera lanean dihardu. 2019ko apirilean udalak Gizarte Zerbitzuen Gida argiratu eta banatu zuen etxe guztietara, herritarrek eskura izan zitzaten eskaintzen diren zerbitzu eta laguntza guztiak.\nGizarte Zerbitzuak herritarrei gerturatzeko beharra Tolosatzen prozesuaren baitan somatu zen, herritarrek eskaintzen ziren zerbitzu, laguntza eta prestazioen inguruan zalantzak azaldu baitzituzten, eta atzemandako behar horri erantzuteko argitaratu zen Gizarte Zerbitzuen Gida. Lehen gida horretan eskaintzen ziren zerbitzu guztien informazioa jaso zen eta etxe guztietara banatzeaz gain eskuragarri dago udal webgunean.\nOrain, udalak pauso bat gehiago eman nahi izan du eta Gizarte Zerbitzuak herritarrei gerturatzeko ahalegin horretan, gida ulerterraza kaleratu du behar anitzak dituzten herritarren eskura informazioa jartzeko helburuarekin. Helburua da baliabide guztien aurkezpen laburra egitea. Gida berria gizarte eragileei banatu zaie eta herritarrek udal eraikin ezberdinetan eta webgunean dute eskura.\n6 hizkuntzetan eta 7 ataletan banatuta\nGizarte Zerbitzuen Gida 6 hizkuntzatan eta 7 ataletan dago antolatua herritarrek modu errazean eskaintzen diren zerbitzu guztien berri izateko.\nInformazio, balioespen, diagnostiko eta orientabide zerbitzua.\nPertsona bakoitzaren egoeraren edo beharren arabera, jaso ditzaketen baliabide edo laguntzei buruzko informazioa ematen zaie.\nAdineko pertsonei eta desgaitasun edo mendekotasun-egoerei lotutako zerbitzuak.\nHorien artean ditugu Etxez-Etxeko laguntza zerbitzua, ibilgailua aparkatzeko txartela, tele-laguntza, adineko pertsonentzako eguneko zerbitzua, eguneko zentroa, apartamentu tutelatuak…\nFamilia eta elkarbizitza haurrentzako eta nerabeentzako.\nZerbitzu honen helburu nagusia Tolosan dauden babesgabezia egoerak antzematea eta horiek ekiditea. Eta horretarako Tolosan garatzen diren heziketa eta prebentzio lanetan laguntzen du sailak eta hainbat zerbitzu eskaini: familia elkargunea, familiekin esku-hartzea…\nZerbitzu eta laguntza ezberdinen bitarteaz aldaketak bultzatzen eta pertsona, familien eta taldeen ongizatea bermatzen saiatzen da saila, adibidez, gizarte larrialdietarako laguntzen, gizarte ongizateko funtseko pentsioen edota jangela sozialaren bitartez.\nIndarkeria matxista eta sexu erasoak.\nIndarkeria matxista jasaten duten pertsonei ere arreta ematen zaie, profesionalen laguntza eskaini eta beharrezkoak diren zerbitzu eta laguntzak kudeatu.\nOsasunerako eta adikzioen prebentziorako zerbitzua.\nHerritarrei bizitza osasungarria izan dezaten ohiturak bultzatzeko programak eskaintzen zaizkie: prebentzio unibertsaleko programak edota prebentzio selektiboko programak, esaterako.\nGizarte-zerbitzuen eremuan parte hartzea eta lankidetza.\nBoluntariotza jarduerak, Tolosako elkarteen eta bestelako erakundeen jarduerak bultzatzen da eta herritarrek horietan parte hartu dezaten sustatu.\nGizarte zerbitzuetako teknikari arduradunak azpimarratu du “Tolosan bizi diren pertsona guztiei zerbitzua emateko gaude, gure helburua da pertsonen, familien eta taldeen ongizatea sustatzea eta gure eginkizun nagusia da pertsonen beharrak antzematea eta horiei erantzutea”. 8 profesionalek osatzen dute departamentuko lan taldea eta pertsona edo familia batek laguntza behar duenean, lehenengo hitzordutik erreferentziazko pertsona izendatzen zaio eta esku hartze prozesu osoan laguntza eskaintzen zaio.\nHortaz, herri zalantzak badituzte edota laguntza behar badute Gizarte Zerbitzuetara jo dezaketela berretsi dute. Aldez aurretik hitzordua eskatuta 943 697 500 telefono zenbakira deituta edota posta elektroniko bidez (gizartezerbitzuak@tolosa.eus). Jendaurreko arreta astelehen, astearte eta ostiraletan egiten da 10:00etatik 13:00etara.\nGIZARTE ZERBITZUEN GIDA.pdf


Hay mucho trabajo que hacer todavía, Infantil Haundi Neskak (15-65) – Ostadar SKT\nHay mucho trabajo que hacer todavía, Infantil Haundi Neskak (15-65)\n3º JARDUNALDIA 2019 / AZAROA / 9\nLARUNBATA 09:30 OSTADAR S.K.T HAUNDI – Eliku ISB\nDenboraldiko bigarren partidua infantil haundiko neskentzat, 3. jardunaldia. Partidua Larunbata Azaroak 9, goizeko 9:30tan jolastu zen Maialen Chourraut kiroldegian. Arerioa Azpeitiako ELIKU ISB taldea, abiadura eta intentsitateko askoko taldea.\nLehenengo laurdenean Lasartekoak gai izan ziren ELIKU ISB-ren kontratakeak gelditzeko. Azpeitiarrak ziztu bizian atera baino lehen baloiaren mugimendua mantsotu eta Ostadar S.K.T-koek defensa antolatu zezaketen, kanpokoen atakea ailegatu aurretik. Horrela, nahiz eta bai fisikoki, bai teknikoki behetik izan, intentsitetaren bitartez, markagailua guztiz apurtu gabe mantendu ahal izan zuen etxeko taldea. Kanpokoen ezaugarri nagusia (kontraerasoa) kontrolaturik. ohitura duten baino joko mantsoagoa erabiltzera behartuta, joko estatikoari ekin zioten, pase eta mozketakeekin kanasta errazak lortuz.\nBigarren laurdenean, ordea, partidua guztiz apurtu zuten kanpokoek, zelai osoko presioa eta bertakoen urduritazunari esker. Lasartekoen akatsetaz baliaturik (bai pase arriskutsuegiak emanez, bai baloi gabe geldirik egonez) , kontraatake bizkor eta errazekin abantaila handitu zuten Eliku ISB-ko neskeek. Etxeko joko antolatzaileei ametsgaizto bat bihurtu zitzaien baloia igotzeko lana, babesteko zailtasun ugari eta beraien arteko koordinazio falta izanda. Halako oztopoak aurkituta, ia ezinezko bihurtu zitzaien Ostadar S.K.T-koei kanastara urbiltzea, are gehiaho punturik lortzea, kanasta bakarra lortuz laurden honetan.\nDeskantsoa eta gero, Lasartekoek berriro saiatu ziren puntu diferentzia kontrolatzen (laurdenaren lehenengo lau minutuetan 3-4 puntuko partziala izanda). Zortitxarrez, atakeko talde lana ahaztu eta banakako jokaldiekin tematu ziren Ostadar S.K.T-ko neskak, bai baloia zuenak burua altxa gabe saskira sartzen zelako, bai baloi gabeko jokalarien mugimendu ezak pase opzioak ukatzen zutelako. Defentsan, nahiz eta kanpokoen kontraeraso arinetara ailegatzea asko kostatu, behin baino gehiagotan lortu zuten moztea, handiago izan zenezakeen abantaila kontrolatuz (laurdena 5-14 amaitu zen, Eliku ISBren alde).\nEliku ISB-ko neskek azkenengo laurdenaren hasiera aprobetxatu zuten markagailuko abantaila haunditzeko, bertakoek errebotea ixteko zailtasun ugari izanda, tiratzeko bigarren eta hirugarren aukeretaz baliaturik. Derrigorrezko 40 minutuak baino 4 minutu aurrerago, berrogeita hamarreko puntu diferentzia zela eta, akta itxi zen, 15-65, Eliku ISB irabazle.\nHasierako bueltan maila ezberdineko taldeak nahasten dira, honelako markagailuei lekua emanez. Halere, hobetu nahi badugu, kantxan ikusi direnari kasu egin beharko diogu bai banakako teknika (baloiaren botea babestuz, adibidez) eta taktikari begira (baloi gabeko mugimendua landuz), bai taldeko lana garatuz. Niretzako, nahiz eta asko ikasi behar den nabaritu, asko gustatu zait bai erakutsi ditugun gogoak (lurrera saltatuz galdutako baloien bila) bai taldearen arteko kidetasuna erakutsiz. Beraz… GoOstadar!\nTL: 1/4 Faltak: 2 Ostadar SKT / 7 Eliku ISB Emaitza: 15-65\nLehenengo Laurdena (1) 6-15 Bigarren Laurdena (2) 2-24\nHirugarren Laurdena (3) 5-14 Laugarren Laurdena (4) 2-12\nHasierako Bostekoa: Oihane Navarro (1), Goiatz Aiestaran (4), Arritxu Marques (2), Nagore Loyarte (2) eta Elena Evelinova (2)\nIrene Tejado (2), Nerea Paris (-), Inge Trantxe (-), Nora Otaegi (2), Saioa Elola (-), Ane Garcia (-) eta Aitana Briz (Lesioa).\nHurrengo larunbatean, Azaroak 16an, partidua Bera Bera Grupo Elektra-ren aurka izango dugu. Deskantsutik datorren taldearen aurka izango dute partidua Lasarte-Oria-ko neskek, goizeko 09:15 Donostiako Manteo Kiroldegian.\nMuy muy cerca de la victoria, 1º Provincial Senior Femenino (41-39)\nCada vez mas cerca de la Victoria, Cadete de Participación Femenino (49-40)


Bidaia Abiatu Aurretik - 94 424 34 62 Trafiko Istripuen Biktimekiko Laguntza Elkartea.\nBIDAIA ABIATU AURRETIK | BIDAIAN ZEHAR | ISTRIPUA IZANEZ GERO\nBidaia abiatu aurretik oinarrizko ikuskapen batzuk egitea beharrezkoa da. Zuk zeuk egin ditzakezu edota zure mekanikariari esan egiteko. Ondokoak dira:\nEzer baino lehen gurpil-azalen egoera zein den frogatu behar dugu. Bai airearen presioa eta baita marrazkiaren higadura ere. Era berean, olio, balazta-likido, eta hozgarriaren maila ere begiratu behar dugu, baita bateriaren karga zenbatean dagoen ere. Gomendagarria da ibilgailuaren argi guztiak begiratzea; aurreko argiak, atzekoak, keinukariak, matrikula-argia eta klaxona.\nZure autoa berri samarra bada, baliteke tresna-taulan aurrez aipatutako elementuen balizko arazoak irudikatzeko adierazleak edukitzea.\nEra berean, matxura izanez gero gure ibilgailua hornitu behar duten derrigorrezko elementuak ere aztertu behar ditugu: jaka islatzailea, larrialdi-seinaleztatzerako triangelu parea, katu hidraulikoa, lanabesak, ordezko argi eta fusible multzoa.\nBeharrezko agiri guztiak badaramatzagula ere begiratu behar dugu; bai pertsonalak eta baita autoari dagozkionek ere, hala nola: asegurua, zirkulazio-baimena, IAT agiria, etab.\nKomeni da ibilbidea aurrez aztertu eta antolatzea errepide-mapa edota bidai-gida baten laguntzaz; hartara, aukeratutako ibilbidea eta bide alternatiboak barneratuko ditugu eta bazkaltzeko, erregaia botatzeko edota gaua pasatzeko lekuak ere aurrez aztertu ditzakegu, okerrak eta beharrekoak ez diren geldialdiak ekiditearren.\nBidaia abiatu aurretik komenigarria da ibilbidean zehar izango dugun eguraldia aurrez ezagutzea, balizko meteorologia arazoak ekiditearren. Horretarako, kontsulta ezazu eguraldia hemen.\nBestalde, garrantzitsua da ondoko xehetasunak kontutan hartu era gurekin eramatea ere: ordezko giltza-multzoa, ikusteko betaurrekoak -behar izan ezkero- eguzkitako betaurrekoak eguzkiak itsutu ez gaitzan eta larrialdi telefono bat.\nKontutan hartu behar da bidai kopurua zenbat eta murritzagoa izan, gero eta erosotasun maila handiagoa lortuko dela guztiontzat.\n[ informazio gehiagorako / HARREMANETAN JARRI ]


Kaikua, izan zirena gara — dantzan.eus\nHemen zaude: Hasiera › Hemeroteka › Kaikua, izan zirena gara\nAmonarena zen kaiku kaletarra jaso zuen Oihane Pardok amaren eskutik. Erabili zuen, urte luzez, zahartu zen arte. Ezinezkoa izan zitzaion goxotasun bera ematen zion beste bat topatzea, eta hala jaio zen «Amarenak» proiektua: ukitu modernoa duten kaiku artisauak, bertan eginak. Donostiarrak gure kultura berreskuratu nahi du.\nKuttuna zuen amonaren kaiku urdina. Erabili eta erabili egin zuen, neguko hotzetik babesten zuen. Armairuan zituen beste txamarrengandik ezberdina zen jaka hura. Besteek beren armairuetan zituztenengandik ere ezberdina zen, kalean inork ez zeraman halakorik. Nolabait, gainera, soinean zeraman amona. Oso maitea zuen jaka hura; hainbeste, erabileraren erabileraz urratu zela, zahartu zela. Eman zuen eman behar zuen guztia. Zenbat bizipen pasatakoa zen amonaren eskuetatik amaren eskuetara eta azkenik Oihane Pardoren eskuetara igaro zen kaiku urdin hura…\nBila eta bila jarri zen donostiarra, kaiku maitea ordezkatuko zuen kaiku aproposaren bila, baina souvenir dendetan baino ez zituen topatzen, edo Euskal Jaietan edo santomasetan “baserritarrez” janzteko arropak saltzen dituzten jantzi dendetan baino ez. Gaur egun hori baita ematen zaien erabilera, berokia baino gehiago, mozorro baitira kaikuak.\nIazko Gabonetan izan zuen Oihane Pardok ordura arte Txinako Shangai hirian zeraman bizimoduarekin eten eta Euskal Herrian ibilbide berri bati ekiteko hauspoa eman zion ideia. Merkatuak behar zuena eskaintzen ez bazion, berak diseinatuko zituen kaikuak, egungo ikuspuntutik, ukitu eguneratu batekin. Dir-dir egiten diote begi urdinek “Amarenak” deitu duen proiektuaz mintzo denean. «Une pertsonal jakin bat bizi nuen, aldaketa behar nuela sumatzen nuen. Ez nekien nola eta noiz, baina barrenak hala esaten zidan. Arkitekto bezala lan finkoa nuen, baina bizimodua aldatu nahi nuen», gogoratu du.\nEta patua lagun, iazko Gabonetako oporrak tarteko etxera bost egunerako bueltatu zenean izan zuen Donostiako Sustapenak antolatzen zuen programa baten berri, gazteen ideiak aurrera ateratzen laguntzeko. Proiektuaren mamia azaldu, elkarrizketa egin eta baiezkoa jaso zuen. Zirt edo zart. Txinara bueltatu zen, munduaren beste aldean hiru urtez eraikitako bizimodua amaitu zenaren jakitun: hilabeteren buruan etxean zen maletak alboratuta, kaiku pertsonalizatuen proiektuari bizitza emateko. «Hori zen bidea», dio, damurik gabe.\nDenbora tarte txiki honetan bezeroek arrazoia eman diote, baita erakundeek ere, izan ere, Gipuzkoako Aldundiak martxan jarritako Meta! crowfunding kanpainan hautatua izan zen eta bertan jasotako babes ekonomikoari esker “Amarenak” izenpean egin dituen lehen kaikuak plazaratu ahal izan ditu. Urdinak, berdeak, grisak… eta ertzak imajina daitezkeen koloreetakoak: arrosa, horia, berde pistatxoa… Amonaren kaiku kaletarraren bertsio freskoa, hitz gutxitan.\nMimoz, bertan egina\nAsko ikasi du prozesuan. Lehenik eta behin, jantzien patroiak egiten. Inoiz arropa josi zuen lehenago, baina beretzat egindako jantziak; oraingoan gauza «serioa» zen, eta, lagun baten gomendioak jarraituta, ikastaro bat egin zuen, nondik eta nola moztu ikasteko, ideiak ondo garatzeko. Eta bere lagunek gustukoak zituztenez kaikuak, haiekin probatzen aritu zen, gizon zein emakumeentzat aproposak ziren ereduekin asmatu arte.\n«Hornitzaileen bila jarri nintzen orduan, eta hasieratik oso-oso argi izan nuen hemen lan egin nahi nuela, hemengo hornitzaileekin, baina arazoak izan nituen». Kontatzen duenez, ardi latxaren artilean pentsatu zuen, baina ezagutu zuen artzain batek horretarako batere aproposa ez zela esan zion. Baztertu egin zuen aukera hori, beraz. Ipar Euskal Herrian topatu zuen ardi latxaren artilearekin koltxoiak eta kuxinak egiten dituen ekoizle bat, ez ordea halako jakak. Gaztela Mantxako herritxo batera jo zuen azkenean, ekoizle artisau batengana.\n«Bi hornitzailerekin egiten dut lan, artilea nahi nuelako, artile ona. Garestiagoa da –onartu du–, baina crowfunding ekimena primeran etorri zait zentzu horretan ere». Pardok webgunean xehetasun osoz azaltzen du erabiltzen duen material guztien kostua, salneurria ere zehaztuta dago, botoiena eta guzti. Gardentasuna. «Bezeroak salneurria nondik datorren ikustea nahi nuen. Prozesu horretan guztian ohartu nintzen kamiseta batengatik hogei euro ordaintzea ezinezkoa dela, adibidez, jasangarritasuna bermatuz jokatuz gero. ‘Made in Bangladesh’ dela ikustean ohartzen zara orduan bai, orduan ateratzen direla kontuak, baina nik erabat baztertu nuen bide hori». Gipuzkoako tailer batean josiak daude kaikuak, bertako jostunek josiak. «Etxean egina». Hori nabarmendu du eta jendeak oso ondo jaso du mezua. Balio erantsia dela sinetsita, harritu egiten da beste sortzaile askok hori ez aipatzea beren produktuak merkaturatzeko garaian.\nTxinako egonaldiak hain zuzen asko irakatsi dio zentzu horretan. Kulturari dagokionez, adibidez, txinatarrak «umezurtz» ikusten ditu. «Ez naiz fededuna, baina kulturan sinisten dut; kultura sustraiak dira, identitatea, nondik gatozen azaltzen du, arbasoak dira, eta, pentsatzeko moduan, baita izaeran ere, eragina du», uste du. Asian ohartu zen horrek guztiak duen garrantziaz, diruak sekulako garrantzia duen gizartean murgilduta, “erabili eta bota” eredua arau den gizartean. «Txinatarrak oso onak dira kopiatzen, baina, esan ohi dudan bezala, inaugurazio egunerako jartzen dute dena polit, gero apurtu egiten dute. Hori nahi dugu? Nik ez, nik proiektu honekin justu aurkakoa bilatzen dut».\nEta bideari ekin baino lehen batek baino gehiagok esan arren jendeak akaso ez zituela atzean dagoen lana eta maitasuna estimatuko, ezetz uste du Pardok. «Sentimendu asko piztu ditu pertsonen artean. Gehiengoak bazekien zer ziren kaikuak, eta askorengan alde emozionala piztu du. Emakume batek, adibidez, aitonaren kaikua ekarri zuen gogora, eta hunkituta zegoen. Batzuek kultura edo historia baloratzen dute, besteek diseinua, eskuz egina egotea eta bertan gainera… hainbeste gauza dira! Baina erosten duenak badaki zer erosten duen».\nOndarea zaindu eta zabaldu\nBidean topatu du kaikuak zer ziren ez zekienik ere, edo San Tomas egunarekin edo antzeko festekin soilik lotzen zuenik, azken finean hori baita ematen zaion erabilpenik hedatuena eta ia bakarra. Eta hortxe dago gakoa donostiarraren aburuz, eta hori da bere helburu nagusia: Euskal Herriko historiarekin eta identitatearekin hain lotuta dagoen jaka mozorro izatetik askatzea, dagokion tokia ematea, alegia, kalea, eta egunerokoan jantziz gozatzea, galtza bakeroekin lanera joateko, alkandoraren gainetik edo soineko batekin. «Kultura berreskuratzea» deitzen dio, eta ez du uste nolanahiko gauza denik. «Gauzek aldatuz joan behar dute, baina aldatzeak ez du esan nahi gure bizitzetatik aldendu behar ditugunik edo uko egin behar diegunik; azken batean, garaietara egokitzea, garatzea da auzia. Niretzat kaikuaren atalik politena diseinua da. Hori mantentzen badugu eta horren barruan jokatu… », dio, jakitun baten batek esan dezakeela hori ez dela «mantentzea» edo «errespetatzea». «Gauzok batzuetan polemikoak izan daitezke. Izan ere, tradizioa ukitzen denean… Baina nik maitasun guztiarekin egin dut», dio. «Garrantzitsuena, armairuan beharrean, kalean egotea da», laburbildu du.\nKaikua Euskal Herriaren historian lehen sektorearekin lotuta egon diren janzkietako bat baino ez da, hamaika baitaude. Hala, “Amarenak” proiektuak ibilbide oparoa izanez gero, ez du baztertzen etorkizun batean beste jaka batzuekin ere antzeko zerbait egitea, helburua beti kultura berreskuratzea eta gure jantziak izan zirena zaintzea eta zabaltzea delako. Ibilbide hori marrazteko, ordea, ezinbestekoa da ondarearekiko maitasuna, Oihane Pardok diseinuan eta jostunek beren tailer txikian, josketa lanetan jartzen duten maitasun berbera, denen artean, puntadaz puntada, izan ziren hori ehuntzeko. Kaikuek XXI. mendeko atea jo dute.\nHERRITAR TXAMARRA ETA ELASTIKOTIK HIRITARREN KAIKURA\nZabala eta sakona da euskal jaka tradizionalen atzean dagoen historia liluragarria; aurreko mendeetan eremu tradizionaletan lehendabizi zein kalean ondoren euskaldunek jantzi zituzten hamaika janzkietako bat baino ez da kaikua, nahiz eta gaur egun ezagunena izan. Azalpenen bila joan gara Ane Albisurengana (Donostia, 1960). Euskal Filologian lizentziatua, euskal jantzi tradizionalen munduan murgilduta darama kasik bizitza osoa; zeregin horietan aritzen da Ikerfolk taldean eta bertatik ikertzen du jantzitegi tradizionala aspalditik. Bidelagun izan dugu Amaia Mujika ere, Bilboko Euskal Museoko etnografia teknikaria.\nLehenik eta behin, bi kontzepturen arteko bereizketa egitea garrantzitsua dela dio Mujikak: “jaka herrikoia” eta “jaka kaletarra” dira ondorengo lerroetan argi izan beharreko bi munduak. ”Jaka herrikoiak” eremu tradizionaletan, lehen sektorean, erabiltzen zituzten: arrantzaleek, artzainek, baserritarrek… Zehazki noiz eta non sortu ziren ezezaguna da, baina XIX. mendean kokatzen ditu Albisuk. Mujikak Lehen Karlistaldiaren eta 36ko Gerraren artean kokatzen ditu. Gerora azkar galdu ziren, gainontzeko herri jantziekin batera. “Jaka kaletarrak”, kaikua eta mendigoizalea (bata oihalezkoa eta bestea puntuzkoa), bestalde, 1910 eta 1930 artean jaio ziren. 60ko hamarkadan berreskuratu egin zituzten kaletarrek (biak “kaiku” izenpean), frankismoaren garai ilunetan janzkera bera aldarrikapen bide bihurtzean. «Gure nortasuna eta euskalduntasuna adierazteko herrikoiak ziren janzki batzuk hartu eta berreskuratu egin ziren, bertsionatu, egokitu. Egokitzapen horretan –kontatu du Mujikak–, jantzi batzuk zehatz-mehatz kopiatu zituzten, eta, beste batzuek, aldiz, aldaerak jasan zituzten, oihalezko kaikuek adibidez: poltsikoak erantsi zitzaizkien, ukondokoak jarri…». Eta horixe da, etnografoaren hitzetan, Oihane Pardok “Amarenak” proiektuarekin egin duena: kaletarrek jaka herrikoiaz egin zuten bertsioaren bertsio bat egin du.\nBehin bi multzoak orokorki azalduta, goazen xehetasunetara. Jantziak banaka azaltzera.\nEuskal janzki herrikoia ez da inoiz bakarra izan: berezitasun geografikoen, sozialen eta bizimoduen isla izan da, eta, hortaz, berez etorritako aldaketen zein hirietako moden eraginei lotuta egon da. Kontuan hartu behar da, gainera, etxe aberatsagoak edo txiroagoak zeudela, eta, horren arabera, jantzien kalitatea edo dotorezia ere aldatu egiten zela.\nGizonezko herriko jantziak, ezkontzeko egindakoak, ondorengo elementuak zituen: jaka, galtzak edo prakak, alkandora, txalekoa, gerrikoa, oinetakoak eta galtzerdiak, eta buruan beti zerbait, oro har txapela. Jantzi dotorea, ordea, eguneroko beste janzki batzuekin osatzen zen: artzainen kapusai edo elastikoarekin, edota baserritar eta arrantzaleen brusarekin. Mujikaren azalpenen arabera, jantziaren txaketa horiek, modaren eraginez, aldatuz joan ziren: motzak eta papar-hegalekin, botoidun bi lerrorekin, bakarrarekin… Gauza berbera gertatu zen txamarra eta elastikoekin, gugana kaiku izenarekin heldu direnekin, alegia.\nEta orduan, gaur egun bezala, moda eta usadioak ere bazeuden, alegia, ez zegoen janzteko modu bakar bat, eta etxe batetik bestera aldaketak zeuden. Adibidez, etxeko emakumeak, orratz lanetarako eta josteko zuen iaiotasunaren arabera, artilean irudi landuago edo sinpleagoak egiten zituen. Garaiaren eta geografiaren arabera ere aldaketak ematen ziren, eta, ezaugarri batzuk denboran zehar mantentzen ziren bitartean, beste batzuk aldatu egiten ziren. Adibidez, emakumeek Lehen Karlistaldiraino buruan zapia darabilte, baina jatorriaren arabera jartzeko modua eta estiloa aldatu egiten da. Modu paraleloan, industrializazioaren eraginez aberastutako burgesia ere aipatu behar da. XIX. mendea zen eta gizartearen klase jakin hori «oso elegante» janzten hasi zen, emakumeak Parisko tendentziak jarraituz eta gizonak Ingalaterrakoak.\nBizimodu tradizionalari lotuta bizi zirenek, ordea, baliabide gutxiago izan arren, jantzitegi aberatsa osatu zuten. Ane Albisuk aipatzen duenez, entitate oso lokala zuten txamarrek; egitura oso antzekoa zuten arren, tokian tokiko koloreak zeuden, azpildurak ezberdinak ziren, egoera zibilaren arabera bat edo beste erabiltzen zuten... «Tamalez, asko desagertu egin dira, badakigu existitu zirela, baina ez daude ikusgai. Pena handia da», dio. Modak horretan guztian ere eragina izan zuen, eta, dioenez, lehen sektoreko gizonak beren egunerokoan beste jaka edo txamarra mota batzuk erabiltzen hasi ziren pixkanaka.\nGaur egun, Bilboko Museoan baieztatzen dutenez, lau mota ezagutzen ditugu, baina gehiago egon ziren. Horiek dira, hurrenez hurren, txamarrote edo lekeitiarra, Arratiako txamarra, Gipuzkoako txamarreta eta nafarra edo Erronkarikoa. Azken jantzi horren aldagarriak dira Nafarroako zonalde gehienetan erabili ziren beste jaka guztiak. Motzak dira, gerrira arte, ez dute leporik eta ukondoko eliptikoak dituzte, ezaugarri batzuk aipatzearren. Gipuzkoarra, berriz, desagertu egin zen zoritxarrez. Baina jakina da belusean egindakoa zela eta bordatu finak zituela. Arratiarra oihalezkoa zen, luzea eta zabala, aldakak arte, eta bizkarrean kanpai forman ebakita zegoen. Tapazko poltsiko faltsuak zituen eta galtza motz eta polainekin eramaten zen, Euskal Museoak jaso duenez. Azkenik, arrantzaleen txamarroteak, edo lekeitiarra izenez ezagutzen dena: oihal liso edo koadrodunetan egiten zen, eta gorria, urdina eta berdea izan ohi zen. Marinelek eta arrantzaleek lanerako erabiltzen zuten jaka izanik, oro har forratuta izaten zen, edo barrubiguna zuen.\nBeste multzo batean sailkatzen du museo etnografikoak “elastikoa” bezala ezagutzen den puntuz egindako jaka, hau ere “kaiku” edo “mendigoizale” gisa ezaguna (kaletar janzki bezala). Gure egunetara heltzea lortu du, bularraldean euskal lurraldeen armarrien irudiekin, jatorrian oso bestelako irudiak zituen arren. Jatorriz artzain munduan kokatua, ardiaren artilez orratzez egindakoa da, puntuz, eta, garai batean, aurrealdeko ertzetan marrazki geometrikoz, letraz eta abarrez apainduta zegoen. Jaka ixteko lokarri edo borlak zituen, artilez eginak hauek ere. Artxiboetan jaso denez, Ultzamako bailaran, ikazkinen jantzien elastikoen eskumuturretan jabearen izena jartzen zuten ehunez.\nElastiko edo kaikuetan lantzen ziren irudiak emakumeak orratz-puntuan zuen iaiotasunaren edo irudimenaren araberakoak ziren, horregatik ez zegoen diseinu irudi zehatz edo bakar bat. Eta horiek egiteko erabiltzen zen artilearen inguruan, Mujikak dio «momentu batean, ez dakigu argi noiz», urdinak eta gorriak egiten hasi zirela, ordura arte artzainek beren ardien artilea soilik erabiltzen baitzuten, zuria edo beltza. Horrek esan nahi du kaleko dendetan edo baserrietatik ibiltzen ziren “txamarrileroei” erosten zietela kolore urdin eta gorriko artilea. XIX. mende amaieran eta XX. mende hasieran izan zen.\nBehin hori guztia azalduta, goazen bada “jaka kaletarra” aletzera. Funtsean, kaletarrek bereganatu egin zituzten landa eremuarekin lotutako janzki batzuk beste erabilera bat emateko; lehen sektoretik kalera jauzi egin zuten, baina sustraiak, tradizioa, kultura, usadioak ahaztu gabe. Albisuk zein Mujikak horrek nazionalismoarekin izan zuen lotura aipatzen dute, oso lotuta egon baitzen egokitzapen hori euskal ideologiaren berpizkunde zehatz batekin. Gazteek ere hartu zuten iniziatiba, tartean Euskal Gaztedi bezalako erakundeen eskutik. «60ko hamarkadan gazteak elkartu egiten ziren dantzarako, kantatzeko, mendira joateko… Guztiak euskal identitatearekin lotutako jarduerak ziren», dio Mujikak. Eta pentsatzeko modu hori jantzien bidez azaltzen zuen jendarteak. Besteak beste, horregatik izan du, bere ustez, txapelak halako indarra XX. mendean. «Frankismo garaian halako keinu asko sortu ziren», dio Albisuk, «hitzez esan ezin zirenak arroparen bidez adierazteko, adibidez. Bada jantzi horiek dira gelditu direnak». Elbira Zipitria irakaslearen kasua aipatzen du, Donostian modu klandestinoan euskaraz irakasten zuen emakume adoretsuak arrantzaleek erabiltzen zuten txamarrotean oinarritutako kaiku koadroduna janzten baitzuen. Telesforo Monzonek, aldiz, urdin iluna erabiltzen zuen, «dotorea delako, eta solemnitatea emateaz gainera, euskalduntasuna adierazten zuelako», dio Ikerfolk taldeko kideak.\nZentsuraren eta debekuaren gainetik, edo azpitik, testuinguru hartan behintzat, sortu zen orratz-puntuz mendigoizale edo kaiku urdinean Euskal Herriko lurraldeen armarriak gorriz jasotzeko joera, eta gaur egun ere hala ezagutzen dugu. Jakok kutsu politiko handia zutenez, giro batzuetan baztertuak ere izan gerora. Horregatik, azken garaian, bereziki 80ko hamarkadatik gaurdaino, ahaleginak indartu egin dira jantziok guztiak berreskuratzeko, dela jaunartze, euskal ezkontza edo Euskal Jaietarako. Dantza taldeek ere berreskuratu zituzten, eta praka eta alkandora zuriaren gainetik kaikua janzten zuten, denen begien bistan mezu jakin bat helarazteko, Ikerfolkeko kideak dioenez.\nEgokitzapena pixkanakakoa izan zela dio Mujikak. «Baserritarrak janzten ziren modu batean eta kaletarrak beste modu batean, bi mundu ziren. Baina ez ziren mundu itxiak, hartu-emana etengabea zen, eta naturala. Guk geuk gure amonak ezagutu ditugu zapiarekin; ia-ia kaletarrak bezala janzten ziren, baina mantala eta zapia zuten, ezta? Guk gaur egun Internet edo aldizkarien bidez beste joera batzuk kopiatzen ditugun moduan egiten zuten beraiek ere , ez zen hain ezberdina», dio teknikariak.\n1920ko hamarkadan, esaterako, baserritarrak hirira jaisten ziren elikagaiak saltzera, eta, hiritarrak, berriz, txakolindegietara joaten ziren, alegia, baserrietara. Erromerietara ere joaten ziren, mendira joatea Gorbeiara joatea zen… Harremana bazegoen, oso estua zen, eta hiriak, handiak izan arren, oso lokalizatuta zeuden. Beraz, bi munduon arteko lotura egin bazegon, indartsua zen eta bien arteko elkarguneak izaten ziren.\nBiak ala biak oso pozik daude Oihane Pardoren proiektuarekin, kultura berreskuratzen eta zabaltzen laguntzen duelako. Hala ere, iritzi dutenez, «gaurko euskal jakak» ulertzeko garrantzitsuena beren jatorria ezagutzea da.


Erregeen desfileei eutsiko diete Donostian eta Iruñean ere\nDonostian Olentzeroren desfiletik "ikasitakoa" aplikatuko dute; ibilbidea luzatuko dute eta parte-hartzaile kopurua murriztu. Iruñean ez da aldaketarik izango.\n2022ko Errege Magoen kabalgatak pandemia egoerarekin bat egingo dira\nGasteizko Udalak Errege Magoen Kabalgataren ibilbidea aldatu du segurtasun neurriak betetzeko\nErrege Magoak Bilbon ikusteko sarrerak ostegun honetan jarriko dituzte salgai\nErrege Magoen kabalgata kilometro bat baino gehiago luzatuko da Donostian\nErrege Magoen desfileari eutsiko dio Donostiako Udalak, pandemiari egokitzeko zenbait neurri hartuta. Ibilbidea kilometro bat baino gehiago luzatuko da, Boulevardetik Amarako Pio XII.aren plazaraino eta buelta. Halaber, bertaratzen diren guztiek nahitaez erabili beharko dute maskara, eta parte-hartzaileen kopurua ehunera murriztuko da. Gainera, ez da gozokirik jaurtiko, banatu baizik.\n10:30ean iritsiko dira Aieteko Jauregira, eta auto klasiko batean zeharkatuko dituzte Donostiako kaleak, jendea agurtzeko, "segurtasun neurri guztiekin". 15:30ean, gutunak bilduko dituzte Udaletxeko plazan, 18:00ak arte, eta 18:30ean abiatuko da desfilea.\nIruñean, Errege Magoen Kabalgata Elkarteak erabaki du urtarrilaren 5ean ohiko desfilea egitea, aurreikusitako ekitaldi guztiekin; herritarrek "askatasunez" erabakiko dute desfilera joan ala etxean telebista bidez ikusi nahi duten. Elkarteak azaldu duenez, hainbat txosten irakurri eta hainbat aditurekin hitz egin ostean hartu dute erabaki hori, "aire libreko" ekintza bat delako. Arduraz jokatu eta osasun neurriak errespetatzeko eskatu dute, horiek beteta "haurrei beharrezko duten ilusioa" itzuli ahal izango zaielako.\nHori bai, parte-hartzaileak ez dira, ohi bezala, 1.000 inguru izango, 400 baizik, eta Iruñeko desfilea normalean baino laburragoa izango da.\nBilboko Udalak eta Gasteizkoak aurretik iragarrita zuten Errege Magoak hartuko dituztela, baina osasun egoerara egokituta.


Euskal hezkuntza sistemaren aldeko defentsan egingo dugu lan - Gipuzko Buru Batzarra\nEuskal hezkuntza sistemaren aldeko defentsan egingo dugu lan\nEAJk euskal hezkuntza sistema defendatzen du eta defendatuko du, adostutakoa eta kalitatezkoa delako\nGipuzkoatik EAJren Madrilgo Diputatuen Kongresurako hautagaia den Joseba Agirretxea eta MªEugenia Iparragirre Senaturako hautagaia gaur goizean Donostian egon dira. Beraiekin batera, Cristina Uriarte Hezkuntza Sailburua, hautagaitzaren beste kide batzuk eta hezkuntza arloko profesionalak ere izan dira, EAJren hezkuntza proiektu proposamenaren alde babesa emateko.\nJoseba Agirretxeak “Madrilen inposizioen aurrean euskal hezkuntza sistemaren defentsa” aldarrikatu du. Bestetik, Espainiako gobernuak hezkuntza bezalako gai garrantzitsuan proposatutako Lomce sistema gaitzestu du.\nMadrildik datozen Lomce bezalako inposatutako hezkuntza legeen aurrean, “euskal sistema eredugarria” dela ziurtatu du, eta “horregatik egingo dugu euskal hezkuntza sistemaren defentsa” gehitu du. Kongresurako hautagaiak adierazi duenez, parlamentuaren gehiengoak ahalbidetzen duen momentuan, PPren hezkuntza-erreforma indargabetuko du EAJk. Era berean, Agirretxea baikor agertu da eta aukera bat ikusten du ondorengo legealdian Lomce legea bertan behera uzteko.\nAgirretxearen ustetan, Lomce legea indargabetu egin behar da oinarrizko hiru arrazoiengatik:\n- Historikoki Euskadiren Autonomia-Erkidegokoak diren hezkuntza eskumenak inbaditzen dituelako.\n- Orokorrean sistemari eragiten diolako, pedagogikoki, antolakuntza aldetik eta baita ekonomikoki ere. Ez du hezkuntza sistemaren egonkortasuna bermatuko duen adostasun sozial eta politikorik.\n- Ez duelako kalitatezko kriteriorik eransten. Ez du eskaintzen Euskal Hezkuntza Sistemaren garapenerako aukerarik.\nBukatzeko, Joseba Agirretxeak “Lomce legea berzentralizazio eta hezkuntza sistemaren uniformizazio saiakera bati erantzuten” diola adierazi du, eta ez hezkuntzaren hobekuntza bati. Gainera, autonomia-erkidegoen beharrei ez diela erantzuten gehitu du eta “Euskadin guri dagokigu, ondo egin dugu eta ondo egingo dugu” esanez amaitu du.


Ea nork duen txikiena –\nHobe litzateke Eusko Jaurlaritzak Madrilera baino Europako beste herrialde batzuetara begiratuko balu. Izan ere, Europako presio fiskalaren batez bestekoa, hau da, zerga-sarrerek ekonomian duten pisua, BPGren % 6 handiagoa da EAEn baino. Ideia bat izateko, EAEn Europako batez besteko presio fiskala bagenu, urtean 6.000 milioi gehiagoko diru-sarrerak izango genituzke, Eusko Jaurlaritzak 2022rako aurkeztu duen aurrekontuaren erdia. Urtero. Agian gurea ez da Madrilena bezain txikia, baina Europako herrialde gehienek baino txikiagoa daukagu.\nEa nork duen txikiena Ea nork duen txikiena\naberastasun handiak, aberastasunen gaineko zergak, Ea nork duen txikiena, errentak, fiskala, fiskalitatea, klase borroka, politika, presio fiskala, zergak


borreroak baditu milaka aurpegi: Sasi guztien gainetik... Euskaldunal burujabe! Euskal Herria burujabe!\nSasi guztien gainetik... Euskaldunal burujabe! Euskal Herria burujabe!\n"...asimilazio prozesuak gugan izan duen eragina onartzea dagokigu. Kontzienteki edo inkontzienteki gure eguneroko hizkuntza praktika sumisoa bilakatu da."


Ezagutu ingurua - Zarautz Turismo\nAutoa hartuta, 5-10 minutuko ibilbide atsegina eginez, Zarautz inguruko herriak ezagutu ditzakezu.\nGetarian, Lurrari lehen bira osoa eman zion Elkano itsasgizonaren sorlekuan, Cristóbal Balenciaga Museoa dago.Bertan, berehala egiaztatuko duzu zergatik esaten duten Balenciaga modaren arkitektoa dela.\nZumaian, Euskal Kostaldeko Geoparkea eta flyscha dituzu ikusgai.Aho zabalik utziko zaitu itsasaldeko haitzen bertikaltasunak, Planetaren historiaren lekuko. Merezi du itsasontzi batetik ikustea edo bertako bideetan zehar oinez ibiltzea.\nBarrualdean, Aian, Pagoetako Parke Naturala dago. Basoan barna mendiibiliak egin ditzakezu han, eta XVIII. mendeko burdinola bat eta errotak ere aurkituko dituzu.\nOrio, kale aldapatsuak eta itsasadarra dituen herria. Leku ezin hobea da parrilan erretako bisigua jateko, bertako espezialitatea.\nZARAUZTIK HAS ZAITEZKE EUSKADI EZAGUTZEN\nZarautz Euskadiko kostaldean dago. Txikia da Euskadi, baina nortasun handikoa. Distantzia laburrera izango dituzu, beraz, Bilbo, Donostia eta Gasteiz hiriburuak.\nHiri moderno eta kosmopolita da Bilbo, eskaintza zabalekoa. Besteak beste, Guggenheim Museoa eta Zubi Esekia (Gizadiaren Ondare) topatuko dituzu han. Kostaldeko beste hiriburua, Donostia, kultura aberatsekoa eta edertasun handikoa da (Kontxako Badia, horren erakusle), eta Michelin izarrak dauzkaten jatetxe ugari ditu. Euskadiko hiriburua, Gasteiz, European Green Capital da; hein handi batean, inguratzen duen Eraztun Berde zabalagatik, bai eta bertako ondare historiko ikusgarriagatik ere (Santa Maria katedrala, esaterako).\nZarauztik oso gertu dago Ipar Euskal Herria ere. Biarritz, Baiona, Donibane Lohizune... Oso herrixka ederrak dira, paregabeak, non bat egiten duten euskal kulturak eta kultura frantsesak.\nDonostia: 20 km_15 min\nBaiona: 75 km_45 min\nBilbo: 85 km_50 min\nGasteiz: 85 km_50min\nIruñea: 90 km_50 min


Eskubaloi eta futbol partidak eta Irisasi BTT Hotzak Akabatzen probako izen ematearen irekiera, asteburuko kirol agendan - Usurbil - Noaua.eus\nEskubaloi eta futbol partidak eta Irisasi BTT Hotzak Akabatzen probako izen ematearen irekiera, asteburuko kirol agendan\nNoaua Aldizkaria 2019-11-01 09:50\nOstiraleko jai eguna tarteko, lehen kirol hitzorduak azaroaren lehenean ospatuko dira. Eskubaloi eta futbol partidekin batera, azaroaren lehenean baita zabalduko da, 2020ko urtarrilaren 26an ospatuko den Irisasi BTT Hotzak Akabatzen proban izen emateko epea. Lerrootan dituzue xehetasunak.\nIrisasi BTT Hotzak Akabatzen probarako izen ematearen irekiera\nIzen ematea aurreratu du aurtengoan Irisasi BTT Hotzak Akabatzen probako antolatzaileek. Aurreko edizioetan urtarrilean bideratu izan dituzte inskripzioak. Oraingoan, 2020ko urtarrilaren 26an ospatuko den kirol probarako izen ematea ostiral goiz honetan zabalduko dute 9:00etan, kirolprobak.com atarian. Mendiko bizikleta probaren bederatzigarren edizioan parte hartu nahi duten 16 urtetik gorako kirolariek hilaren 24ra arte eman ahalko dute izena aurrez. Lau prezio ezberdin izango ditu probak:\nAdi, izena ematen duten lehen 500 partaideei txaleko bat oparituko die antolakuntzak. "gainera, neurria aukeratu ahal izango dute". Izena ematerakoan kontuan hartzea eskatzen dute honakoa:\n17:15 Jubenil mutilak, Euskal Liga (Euskadiko Txapelketa): Usurbil K.E.-BM Bidasoa Irun\n19:00 Kadete mutilak, Euskal Liga (Euskadiko Txapelketa): Usurbil K.E.-Zaisa Bidasoa Irun\n10:00 Infantilak, 1. maila: Udarregi-Usurbil F.T. “B”-Ostadar SKT “A”\n12:00 Kadeteak, 1. maila: Usurbil F.T.-Euskalduna\n16:30 Jubenilak, 1. maila: Usurbil F.T.-Antigua Luberri\n18:30 Erregionalak, 1. maila: Usurbil F.T.-Ordizia KE\n11:00 Kadete neskak, 1. maila: Usurbil F.T.-Martutene KE


2 azaroa, 2017 - Red de Parques de Euskadi\nTecnaliak Blockchain Laborategi Industrial berria abiarazi du, bere bitartez blockchain sistemaren aplikazioak ikertzeko eta, bide horretatik, teknologia hori 4.0 Industria bezalako esparruetan erabiltzeko Gero eta ezagunagoa da “Blockchain” teknologia. Teknologia horrek aukera ematen digu informazio digitala trukatzeko plataforma bateko kideen artean. Informazio hori kriptografikoki babestuta dago, eta sareko parte-hartzaile guztiek eskura ditzakete datu berdinak, beraz, ...\nIngeteamen soluzio bat aukeratu dute Britainia Handiko trenetako kafetegi-bagoiko sistemak kontrolatzeko Potentziako elektronikan espezializatuta dagoen Ingeteam euskal konpainiak garatutako INGESYSTM IC2 kontrol-sistema aukeratu dute, Inglaterrako iparraldearen eta Eskoziaren arteko ibilbidea egiten duten trenetako kafetegi-bagoietako hainbat sistema automatizatzeko. Konpainia bizkaitarraren soluzioa kafetegi-bagoian integratutako hainbat elementu kontrolatu eta monitorizatzeko diseinatuta dago; adibidez, hozteko sistema, ur-berogailuak, kafe-makinak, mikrouhinak ...\nLankidetza-hitzarmen hau enpresa-berrikuntza sustatzera zuzenduta dago, eta erraztu nahi du euskal erakundeek aurrea hartu eta hobetzea beren profil berritzailearen ezagutza, Zientzia, Teknologia eta Berrikuntzaren Euskal Sistemaren ebaluazioa hobetu beharrari lotua AENOR-ek eta Innobasquek aktiboki lan egiteko eta Euskadin enpresa-berrikuntzaren sustapen-arloan elkarlanean aritzeko premia partekatzen dute. Innobasquek berrikuntzaren eragile bultzatzaile eta ebaluatzaile gisa duen eginkizunetik, eta...


Asier Zabaleta: «Teknikaren erakustaldi huts bat bada, interes guztia galtzen du dantzak» | Kultura | Berria\nAsier Zabaleta. Ertzako zuzendaria\n«Teknikaren erakustaldi huts bat bada, interes guztia galtzen du dantzak»\nErtza konpainiak bere obra berria estreinatuko du larunbatean: Janeten titia. Viktoria Eugenia antzokian izango da, 20:00etan.\nBular baten irudia dago emanaldiaren oinarrian. Nolatan?\nNormaltasunaz hitz egin nahi genuen, eta dantzariei Tote King rap kantariaren hitz batzuk etorri zitzaizkien burura: A veces las cosas normales hacen ruido... como la teta de Janet. Iruditu zitzaigun oso ondo laburtzen zuela esan nahi genuena: ekintza berbera zergatik onartzen den normaltzat testuinguru batzuetan eta zergatik den eskandalu besteetan.\nEta non jarri duzue fokua?\nItxurakerian, matxismoan, biolentzian, erlijioan, mugikorrarekiko dependentzian, zentsuran... Arlo horietan guztietan oso «normalak» ez diren gauza asko onartzera iritsi gara, eta alderantziz.\nJhana Beatek jarriko du musika.\nAhotsarekin egiten dituen soinuak unean bertan grabatuz osatzen ditu kantuak. Eta, gero, gainetik kantatu eta gitarra jotzen du. Sekulako energia du eszenan, eta haren presentzia oso garrantzitsua da obra honetan.\nLau dantzari oholtza gainean.\nJatorri ezberdinetatik datozen arren, lengoaia amankomun bat bilatu dugu. Gero, bakoitzak badu bere protagonismo unea.\nOro har, aitortzen zaio dantzari gaurko errealitatearen ertzez aritzeko funtzio hori?\nNiretzat funtsezkoa da. Dantza lengoaia ezin hobea da emozioak transmititzeko, eta, beraz, gauza askotaz hitz egiteko. Teknikaren erakustaldi huts bat bada, bere interes guztia galtzen du dantzak.


Zibersegurtasuna, funtsezko konpetentzia mundu digitalean\nGaur egun, gero eta maiztasun handiagorekin, informazioak, salerosketak, heziketa edo giza harremanak ingurune digitalean gertatzen dira. Zenbat eta baliabide digitalak gehiago erabili informazio bilaketa eta trukean, beharrezkoagoa da dakartzaten arriskuak ezagutzea eta ulertzea, hala nola, desiratzen ez ditugun ondorioetatik babestea ere.\nErasmus+ programak diruz babestutako eta HETELek koordinatutako CiVETsecurity proiektuaren helburua, izan ere, mundu digitalaren arriskuen eta datu edo informazioa babesteko beharraren gaineko kontzientziazioa da. Horretarako, alor guztietako Lanbide Heziketako irakasleentzat materialak sortuko dira. Adituen laguntzarekin sortutako material hauei esker, Lanbide Heziketako irakasleen ezagutza eta gaitasunak handitzea lortuko da, baita hauen ikasleena ere.\nHelburu hau kontuan izanda, zibersegurtasunarekin loturiko eta 4 profil motari egokitutako heziketa unitateak identifikatzeko tresna sortu da. 4 profil hauetako bakoitzerako heziketa unitateak definitu dira (1 profil ez teknikoa eta zibersegurtasun gaitasun basikoak behar dituena, 2 profil teknikoa eta zibersegurtasun gaitasun basikoak behar dituena, 3 profil ez teknikoa eta zibersegurtasun gaitasun handiak behar dituena eta 4 profil teknikoa zibersegurtasun gaitasun handiak behar dituena -IT profilak batez ere-). Momentu honetan heziketa unitate hauek lantzeko materialak garatzen ari gara.\nProiektuaren web orrialdean materialak topatuko dituzu, irakasleak eta hauen ikasleak hezitzeko eta mundu digital seguruago bat lortzen laguntzeko. Bisita gaitzazu!\nAdimen artifizialaren aplikazioak arakatzen Grezian\nJokin Goioaga, Politeknika Txorierriko elektrizitate eta elektronika saileko koordinatzailea, eta Anabel Menica, nazioartekotze arduraduna, Greziako Patras unibertsitatean izan dira, Adimen...\nRT @BBK_Kuna: #EscapeRoom -ak gustoko dituzu? Seguru oraindik ez duzula garapen jasangarria helburu duen batetik ateratzea lortu 😉 Joko h…\nGogoan izan! #matrikulazioa #lanbideheziketa #fpeuskadi #abantean https://t.co/BpKlcm9fki\nRT @nazaretzentroa: Ikasturte honetan parte hartu dugun Europako proiektuak bateratzeko bildu gara. Nos hemos reunido para poner en común l…\nRT @MaristakDurango: 🤝 Evolucionando en el #AC para que en el #Bachillerato aprendan mejor con @cooperativojj Porque enseñar no sólo es tra…


Josu Lavin, Egilea hemen ZUZEU • Page 2 of 6\nignorant - ignorant edota ignorante hitz ceharo internationala honetara aguercen çaicu Koldo Mitxelenaren Orotarico Euscal Hizteguian, cein Ibon Sarasolaren ecinberceco lagunçaz eta languinçaz arg...\nNaffarrera Taldea in Telegram\nNaffarrera Taldea in Telegram - Telegram erabiliric Naffarrera Taldea eratu dugu nolabaiteco interessa luten guztiei irequiric. Eguiçue clic argazqui honetan sarceco escabidea eguitecotz. ...\nfigura - Ez da bethi erraça figura mantencea. Hamaica adiera ditu hitz international ejer honec, beheratago ikussiren dugun beçala. Eguiatan hamaica adiera horietan euscarazco itzulpena figura...\nfunctione - Maiz ascotan erabilcen dut nic anglesezco wiktionarioa hitzen familiac ossatzecotz. Erran deçadan, bide batez, ez daquidala anglesez hitzeguiten eta vicitza honetan ez dut uste ikassic...\nHatsean cen Hitza - HATSEAN cen Hitza, eta Hitza cen Iaincoa baithan, eta Iainco cen Hitza. JOAN 1:1 Hitza eta Jaincoa bat eta bera dirade. Bata bercea gabe ecina. Euscaldunon hitzen familiac az...\nKrutwig gaztea - FEDERICO KRUTWIG-EN BIOGRAPHIA Federico Carlos Krutwig Sagredo Getxon jaio zen, Areetan hain zuzen ere, 1921.eko Maiatzaren 15ean, Mendekoste egun batez. Aita alemana zen, Coloniati...\nLeiçarraga berreditatua - Joanna eta Joannes, Joannes eta Joanna, Joanna de Albret eta Joannes de Leiçarraga: bi haundi, bi erraldoi, bi gigant. Bata bercea gabe ecina. Biac batera... ahala: ...\nVia Graphia - Via Graphia: Bi modutara idatzi ukan dugu euscaldunoc azquen borz mendi hauetan. Lehen hirur mendeetan graphia internationalean, hau da, anglesaren bidetic: aurrena idatzizco hizcunça,...\nInterlingua 6 - Bidaia ederra eguiten ari gara hitz internationalen familien artean. Niretzat bidaia magicoa da ceharo. Egunero cerbait berri topatzen dut nire bilhaquetetan anglesezco wiktionarioar...\nInterlingua 5 - Hospital bat hospital bat da, hemen eta edonon. Batueraz OSPITALE hautatu dute. Lettrero berriac eguin behar, nombait. Interlingua 5...\n‡Interlingua 4 - Anglesean eta hizcunça romanicoetan commun diren hitzen mulço handiari hizcunça internationala deitzen çaio. Patrimonio lexico grecolatinoa ere deithu içan çaio. Latine...\nInterlingua 3 - Interlingua da lingua international conceptua laburceco hitza. Ez da hizcunça artificial bat esperanto den beçala. Interlingua hizcunça unificatu bat da, ceinaren azpian anglesac ...\nInterlingua 2 - Aurreco postaren jarraipena içanen da hau, non interlingua hizcunçatic abiaturic panorama lexico internationalaren ikuspegui berria aurkezten ari baicara. interlingua Jaquin b...\ninterlingua - interlingua = lingua international Neure postetan naffarrera.info behin baino guehiagotan aiphatu dut hizcunça hau, erdara batua icenezta gueneçaqueena. Hizcunça unificatua da ...\nThesauro Internationala - Iragan berri den urtharrilaren 15ean 70 urthe bethe ditu Interlingua iceneco nationearteco hizcunçac. Neure vicitzaco 10 urthe dedicatu nerauzquion hizcunça honen a...\nNemo patriam quia magna est amat - Nemo patriam quia magna est amat, sed quia sua: Nehorc ez du bere aberria maite' handia delacotz, berea delacotz baicic. Lucius Annaeus Seneca edota Seneca Gazt...\nSed quia sua - Nemo patriam quia magna est amat, sed quia sua. Senecaren hitzac dira berauec: Nehorc ez du bere aberria maite handia delacotz, berea delacotz baicic. Eta bere berea delacotz eusca...\nBurujabe - Içan gaitecen burujabe! Içan gaitecen gueure buruaren jabe! Içan gaitecen asque, solte eta libre! Baina erançunquiçunez, ecen honec beronec emaiten baiteraucu benetaco ascatassun...\ndeutsuegu - NOR NORI NORC systeman hirur aditz different ditugu euscaldunoc: diçuegu deutsuegu eta derauçuegu Graphia academicoan: dizuegu, deutsuegu eta derauzuegu. Adizqui bat hartu ...\nNaffarreraren Urthea - Egun Naffarroaren Eguna da. Egun Euscararen Nationearteco Eguna da. Eta egun hasten da Naffarreraren Urthea. Naffarreraren Urthe honetan belharriprest eta ahovici içane...\nAditza - Euscal aditzen demboretan hirur dembora ditugu. Bon, eguiazco bi dembora eta aleguiazco ez-dembora bat. EGUIAZCOAC 1. Orainaldia: dathor = viene 2. Iraganaldia: cethorren = venía AL...\nLibertatea - Espainian Hezcunça Legue berria. Alferric berriro ere. Han eta hemen. Uste dute leguea aldaturic cerbait aldatuco dela. Persona onac behar ditugu iracasle modura. Tono desegoquiac,...\nAleguia eta eguia\nAleguia eta eguia - ALEGUIA eta EGUIA Aspaldixcotic euscaldunoc eta naffarroc ez gara vici EGUIAn. Herri modura, diot. Gueu ALEGUIAn vici gara. Mundu ceharo irreal batean. FICTIONEan vici gara. He...\nBelatz Gorri - Alexandre iceneco lagun batec ceinec cembait iruzquin eder eguinic baitu hemen Zuzeun escatu draut post hau irequi deçadan. BELATZ GORRI naffarrerazco aldizcariaren lehenengo...


GIPUZKOAKO DERBIAN OSO NAGUSI REAL UNION : KIROLETIK\nGIPUZKOAKO DERBIAN LEHIATZEN JAKIN DU REAL UNIONEK\n20 Ots, 2021\nGaraipen honekin talde irundarra 29 punturekin kokatzen da sailkapenean eta igoera fasea jokatzeko aurrerapausu itzela eman du.\nAmaieran sufritzen, baina Real Unionek garaipen handia lortu du Stadium Galen Xabi Alonsoren Sanseren aurka. Sailkapeneko bigarrena eta hirugarrena lehiatzen ziren neurketan, talde irundarraren ofizioak Sanseren bizkortasuna baino gehiago balio izan du. Gipuzkoako derbia eta hiru puntuak etxean geratu dira. 3-1eko emaitzarekin, Real Union sailkapeneko bigarren postuan indartzen da.\nLehen zati borrokatua izan da. Baloiarekin jokatzea gustatzen zaien bi talde aritu dira nor baino nor gehaigo eta lehen minutuetan, baloia zeinek bereganatuko zuen borrokan aritu dira. Real Unionek, maisuki, neurketaren irakurketa hobeago egin du eta baloia Errealari utzi dio. Presioaren bidez baloiak berreskuratzen eta Errealaren arean murgiltzen hasi da. Partiduko lehen hurbilketa talde irundarrarentzat izan da. Fran Rivera gutxigatik ez da iritsi sakonean bidali dioten baloira, Ruiz-Zeberio atezaina Barbatekoa baino azkarrago ibili da. Neurketa parez pare zegoenean, Madrazori penaltia egin diote eta Jorge Galanek ez du hutsik egin. 19.minutuan Real Union aurretik jarri da markagailuan. Sanse ez da une bakar batean ere berdegunean eroso sentitu, bi abagune soilik izan ditu lehen 45 minutuetan zehar. Lehen aukera, Robert Navarrok izan du; Txustaren aurrean jaso du baloia, baina airean egindako baselina langaz gora joan da. Bigarrenean, Garrido izan da protagonista; Txusta ustekabean harrapatzekotan izan da, 30 metroko jaurtiketa ozta-ozta geratu du usurbildarrak.\n1-0ekoarekin hasi da bigarren zatia, Xabi Alonsoren taldea erreakzionatzeko beharretan. Neurketaren norabidea aldatuko zuen zerbaiten bila, Julen Lobete eta Unai Veiga zelairatu ditu, baina gutxirako balio izan du. Ez da Sanseren egunik onena izan. Hala ere, 48.minutuan Txustak erantzun bikaina eman dio Lobete aurrelariak egindako jaurtiketa arriskutsuari. Saiakerak egin ditu Sansek aurrera egiteko eta zenbait minututan lortu du Real Union bere area barruan sartzea, baina irundarren atzeko lau jokalariak (Mikel Azkoiti, Ekhi Senar, Ivan Perez eta Gorka Kijera) oso sendo aritu dira. Aitor Zulaikak Zourdine Thior eta Quique Rivero zelairatu ditu 61.minutuan eta bien arteko lanetik eguneko bigarren gola iritsi da. Riverok sakonean eman dio baloia Zourdini eta honek bikain gurutzatu du baloia 2-0 egiteko. Edonola ere, 74.minutuan aldea murriztu du Sansek. Arriskurik gabeko jokaladi batean, eskuin hegaleko erdiraketa ez du ondo defendatu Real Unionek eta Olasgastik baloia sarera bidali du. Golaren ostean sufritzea tokatu zaio talde irundarrari, baina neurketa bukatzear zenean, Viguerak zelai erditik, 3-1ekoa egin du. A zer nolako gola egin duen aurrelariak, ikustekoa. 3-1 eta hiru puntuak Stadium Galen geratu dira.\nV I G U E R A Z O\n????@Borja_Vigue|k horrelako gauzak ditu.\n— Kiroletik (@Kiroletik) February 20, 2021\nEKHI BRAVO BERRESKURATU DU REAL UNIONEK\nDenboraldi hasieratik min hartuta egon den Ekhi Bravo lanera bueltatu da gaurko egunean.\nGaur goiezean Real Unionek Orion egin duen entrenamenduan...\nGaraipenarekin hasi zuen Real Unionen harrobiko taldeak denboraldia, baina azken bi neurketetan berdinketa eta porrota erdietsi du.\nGARAIPENA ETA LIDERGOA\n“AMOREBIETAK TAKTIKOKI GAUZA EZBERDINAK EGITERA BEHARTZEN ZAITU”\nAurreko asteko neurketarekin aldertatuta, desberdina bezain garrantzitsua izango da Amorebietaren aurkako lehia.\nNeurketaz neurketa eta jardunaldiz...\nReal Union B1\nUGALDE ESTREINATZEKO BERDINKETA\nReal Union B-k ezin izan zituen hiru puntuak batu Euskaldunaren aurka, neurketa 1-1eko berdinketarekin bukatu zen.\nUrrian jokatu zen lehen jardunaldiaren...\nAmaieran sufritzen, baina...


«Aurten, soka-dantza txupinazoaren aurretik dantzatuko dugu» — dantzan.eus\nHemen zaude: Hasiera › Hemeroteka › «Aurten, soka-dantza txupinazoaren aurretik dantzatuko dugu»\n«Aurten, soka-dantza txupinazoaren aurretik dantzatuko dugu»\nAsier Legorburu, Kultura zinegotzia\nXanistebanak ate joka heldu dira. Aurtengo nobedadeak, aldaketak, proposamen berriak. Asier Legorburu, Kultura Batzordeburuak azaldu dizkigu\nDena prest dago Xanisteban jaiei hasiera emango dien suziria pizteko. Abuztuaren 2an izango da hori eta aurtengoan, zuzeneko musikaz alaituko da txupinazoa eta beste ebrrikuntza batzuk izango dira. Hori hasiera bakarrik izango da, ordutik aurrera izango da ondo pasatzeko aukera zabala herriko jaietako egitarauan.\n-Aurtengo egitarauan zerbait berezia prestatu al duzue?\n-Badira zenbait aldaketa txiki, baina orokorrean aurtengo xanistebanak ere aurreko urtetakoen an-tzekoak izango dira. Azken finean herriko elkarteei esker antolatzen ditugu festak, eta kasu gehienetan urte askotako ibilbidea duten ekitaldiak dira antolatzen dituztenak, herriak bere egin dituenak, gainera. Guztiontzat gozagarri izatea da helburu: zahar, heldu, gazte, haur, kaletar edota baserritar. denok dugu zer gozatua.\n-Beraz, hasieratik jai giroan murgiltzeko aukera izango da?\n-Aldaketa txiki horietako bat festen hasierarekin dago lotuta. Xanistebanak bukatzerakoan balorazio bilera bat egin ohi dugu, eta iaz, besteak beste, txupinazoaz hitz egin genuen. Festen hasiera hori alaitu beharra zegoela ondorioztatu zen, ahal zen neurrian tarte hutsak saihestuz. Guk balorazio bileran azaldutako kezkak festa batzordera eraman genituen eta bertan zenbait aldaketa proposatu zizkiguten: musikak presentzia handiagoa izango du aurtengoan, zuzeneko musikaz alaituko dugu txupinazoa, eta gainera soka-dantza txupinaren aurretik dantzatuko dugu. Azken horren helburua festen hasierari dinamismo eta bizitasun gehiago ematea da. Izan ere, lehen txupinarekin batera zenbait herritarrek xanpain botilak irekitzeko ohitura dute, eta ordu laurden inguruko tarte hutsa egon ohi da txanpain arrastoak garbitu eta soka-dantza hasi aurretik. Tartetxo hori saihesteko asmotan egin dugu aldaketa, batik bat. Aurten horrela probatuko dugu, ea nola ateratzen den!\n-Gauetako egitarua ere berplanteatu egin da...\n-Balorazio bilera hartan gaueko giroaz ere hitz egin genuen. Azken urteotan bi plaza bereizi ditugu festetan: Landetxe plaza eta Doneztebe plaza. Gurea bezalako herri batean ez zitzaigun zentzuzkoa iruditzen gauero-gauero bi plazatan ekitaldi gainjarriak antolatzea, kontutan hartuta gainera plazak, ez bata eta ez bestea, ez direla betetzen. Aurten, hortaz, gaueko egitaraua antolatzeko taldetxo bat bildu gara, eta guztion artean antolatu ditugu gauak. Egitarauari dagokionez ere badaude zenbait aldaketa txiki: Arraztalo elkarteak antolatutako Hazien tailerra, Elizalde eskolak antolatutako Uztai festa, Herrira bilguneak antolatutako flashmoba eta bertso-saioa, Txosna batzordeak antolatutako gaueko jokoak.\n-Maiatzean hasi zen Festa Batzordea biltzen. Zer nolako parte-hartzea izan da aurtengoa?\n-Urteroko parte-hartzearen antzekoa. Lehenengo bilerara normalean 10-15 elkarte etorri ohi dira, eta hurrengo bileratan parte-hartzea asko handitzen da. Antolatzaileen eskariak jasotzen ditugu, ekintza berriak eztabaidatu, eta guk egitarau-zirriborroa prestatzen dugu horrekin. Hurrengo bileran egitarauan ager daitezken gainjartzeak aztertzen ditugu eta guztion artean eztabaidatzen dira. Horretaz gain, esan bezala, balorazio bileratik ateratako kezken eta asmoen inguruan hausnartzen dugu, eta txupinazoa zeinek bota ere bertan erabakitzen da.\n-Xanistebanetan gaueko giroa berpizteko zer nolako proposamenak jaso dituzue?\n-Txosna batzordeko kideak, festa batzordeko zenbait kide, Gaztetxeko kideak, Ugaldetxoko eskoletako kideak eta zenbait herritar bildu gara gauak antolatzeko. Asmoa, esan bezala, gauak herri-ikuspegi batetik antolatzea izan da, bakoitzak arreta «haren» plazan soilik jarri beharrean. Hala, gau gehienetan gainjartzeak saihestea lortu dugu, gazteek plazara eta helduek Landetxera hurbiltzeko aukera izan dezaten. Niri ilusio handia egiten dit plazak beteta ikustea, ea aurtengoan lortzen dugun. Denetarik izango dugu: berbenak, rocka, musika elektronikoa, euskal kantu zaharrak, dantza gidatuak, bertso musikatuak. herriko artisten parte-hartze handiarekin gainera.\n-Festa Batzordeak erabaki du nortzuk botako duten txupinazoa. Zeintzuk arduratuko dira aurten?\n-Urtero bezala aurten ere elkarteek haien proposamenak eraman dituzte festa batzordera. Oraingoan ere proposamen mordoxka mahai gaineratu ziren, eta azkenean Petra Lekuonako Zaharren Egoitzako langileak izan dira aukeratuak. Bi arrazoi nagusi eman zituzten: Alde batetik, tradizionalki, eta oraindik orain, nagusiki emakumeen esku gelditzen diren eta errekonozimendu sozial oso txikia duten zaintza-lanari edota garbiketa-lanari babesa emateko, ikusarazteko, prestigioa emateko (Petra Lekuonan ere zaintzaile, erizain, garbitzaile, edota sukaldari lanetan aritzen diren 40 langile ingurutik bakarra da gizonezkoa), eta bestetik, haiek ere krisi ekonomikoaren aitzakian lan-munduan eta gizarte arloan eman diren murrizketen ondorioak pairatzen ari direlako, herriko lantegi askotan bezalaxe.\n-Zein da aurtengo aurrekontua?\n-Aurtengo aurrekontua iazko aurrekontuaren berdina da. Azken urteetan urtero-urtero murriztu da xanistebanetako aurrekontua, legealdi honen hasieran ere egokitzapen oso handia egin behar izan genuen Udal aurrekontuan, baina 2013ko xanistebanetan 2012koen aurrekontu bera dugu. Guztira 90.000euro inguru erabiliko ditugu aurtengo xanistebanetan. Hortik %60 gutxi gora-behera elkarte eta kultur eragileen artean banatu da, eta %40 inguru gastu finkoetarako izan da: komunak, soinu-ekipoak, azpiegituren alokairuak.\n-Kultura batzordeburuak nola bizitzen ditu xanistebanak?\n-Zinegotzi naizenetik oso ezberdin, noski. Gaueko giroaz asko gozatzen dut, baina azken urteotan eguneko giroa ere bizitzen ari naiz goiz-goizetik, hala dagokidalako, bai, baina baita gustatzen zaidalako ere. Urtero-urtero gertatzen dira arazotxoak, eta arduraz ere bizitzen ditut festak. Askotan batetik bestera ibiltzen naiz, baita gauetan ere, ekintzek duten harrera eta parte-hartzea ikustea gustatzen zaidalako, jendea ongi pasatzen ikusteak asko pozten nauelako, eta nolabait nire ardura dela sentitzen dudalako.\nAsier Legorburu, Oiartzungo kultura batzordeburua. :: GOIZARIN


CC.OOk Tubacexeko grebarako nahi du – Ekonomiaren KZ\nLoli Garcia CC.OO. Euskadiko idazkari nagusiaren ustez, Tubacexen “negoziaziorako denbora bat ireki behar da”, enpresaren azken mugimenduen ostean, eta, beraz, greba mugagabeak “gelditu egin behar du”, baina, nolanahi ere, langile guztiei “ahotsa ematearen” aldekoa da, eta erreferendumean erabaki dezala deialdia bertan behera utziko duten ala ez.\nEuropa Press albiste agentziari egindako adierazpenetan, CC.OO. Euskadiko buruzagiak Tubacexen dagoen egoerari buruz hitz egin du; izan ere, otsailaren 11n TTI eta Aceralavako kaleratzeen aurka hasitako greba mugagabeak bere horretan jarraitzen du.\nAzken bileran, enpresak berehala greba bertan behera uzteko eskatu du, eta proposamen bat egin du kaleratutako langileak pixkanaka berriro onartzeko eta borondatezko bajen eta aurre-erretiroen prozesu bat irekitzeko, nahiz eta EAEANk ezarritako enplegu-erregulazioko espedientearen deuseztasunaren aurkako Auzitegi Gorenari jarritako errekurtsoari eutsiko liokeen.\nLoli Garciak esan du enpresa “gorabeherak” izaten ari dela eta sindikatuak Tubacexen negoziazio prozesu bat abiatzea defendatu duela beti. “Egiturazko edo egoeraren araberako arazoen aurrean, negoziatutako, adostutako eta adostutako barne malgutasun neurriak bilatu behar ditugu, kaleratzeak saihesteko eta enpleguari eustea bermatzeko”, gaineratu du.\nBere ustez, horrek enpresaren “etorkizuna bermatuko duen” plan industrial baten menpe egon behar du, baita enpleguari eusteko “egin beharreko trantsizioa” ere.\nCC.OO. sindikatuko buruak azaldu duenez, EREa bertan behera utzi ostean (129 pertsona atera ziren Arabako lantegietatik), “Egoki” ikusten du langileak berriro hartzeko neurria, baina “hurrengo hamarkadako etorkizuna, enpresaren bideragarritasuna eta enpleguari eustea bermatzeko Industria Plana aurkeztea” beharrezkoa dela uste du. “Hau da gaur egun ikusi ez duguna, egoera zailean gaude”, esan du.\nLoli Garciaren ustez, une honetan, eta “enpresaren mugimenduarekin”, “Negoziazioari denbora bat ireki” beharko litzaioke eta “greba mugagabeak gelditu egin behar du”.\nNolanahi ere, sindikatuak “ez du batzordean gehiengoz onartzen ez den ezer egingo”, azaldu du buruzagi sindikalak. Horren harira, erabakia CCOOren esku ez dagoela esan du, “Beste erakunde sindikal batzuen esku baizik”.\nLoli Garciak esan du, beraz, langileen batzordeak erabakia baloratu behar duela, baina “egokitzat eta beharrezkotzat” jo du langile guztiei “hitza ematea” eta euren iritzia erreferendum bidez ematea “.\nCC.OO. Euskadiko idazkari nagusiak uste du “demokratikoena” litzatekeela langileek greba mugagabearekin jarraitzea beharrezkoa den ala ez esatea, eta kaleratuak berriro hartzeko, pizgarridun bajak negoziatzeko eta “etorkizuneko industria plan bat mahai gainean jartzeko eskatzea” enpresak egiten duen eskaintza “nahikoa” den ala ez ikustea.\nBere ustez, “Akordiorako eszenatoki bat” ireki daiteke, eta gogorarazi du uneoro planteatu dutela “beharrezkoa” zela langile guztiei galdetzea “euren jarrera zein zen jakiteko”.\nELAk greba bertan behera uztearen aurka egin du, enpresak langileak berriro hartzeko “bermerik” ez badu, baina Loli Garciak esan du ez duela “negoziatzeko borondate handirik ikusi, baina enpresak ere gorabeherak izan ditu”.\nLoli Garciak berretsi duenez, “Negoziazio-esparru argi eta lasaia ireki behar da alde guztietatik”, Aiara bailarako eskualde batean bi solairuren etorkizuna “jokoan” dagoelako, “Dagoeneko oso zigortua izan baita”.\n“Aukera egoera horretan, enpresak mahai gainean jarri dituen proposamenekin, akordioak bilatzen saiatzeko espazio bat irekitzen dela uste dugu, batez ere, ez soilik orain enplegua mantentzeko, baizik eta etorkizunari begira enpleguari eusteko eta Aiaran Tubacex bezalako enpresa bat existitzen jarraitzeko”, gaineratu du.\nBestalde, Eusko Jaurlaritzak “izan duena baino inplikazio handiagoa” izan behar duela uste du, “Estatuko hodien sektorearen % 99 Euskadin dagoelako”. “Sektore oso garrantzitsua da gure herriarentzat eta Euskadi osoarentzat, eta beharrezkoa da jarduera industriala mantentzea eta enplegua mantentzea”, gaineratu du.\n← Ibex 8.800 puntutan dago, enpresen emaitzei esker\nGoogle, Tobin eta OSS BEZa tasa Euskadirekin hitzartuko da →


Sare Sozialak - Iberdrola\nKontuz ibili partekatzen duzunarekin!\nSare sozialak gure argazki-albumak bihurtu dira, gure iragarki-taulak, baita gure ahots bera ere. Egunean zehar gertatzen zaiguna publikatzen dugu, albisteei buruz dugun iritzia plazaratu, edota eztabaidetan parte hartu. Askotan, gainera, publikoki egiten dugu.\nTwitter, Facebook, Instagram, Snapchat, LinkedIn eta beste hainbat sare sozialek milioika lagunen bizitzaren erakusleiho gisa funtzionatzen dute. Gertatzen zaizkigun gauzak gure kontaktuekin partekatzea gustuko badugu ere, alabaina, zenbait neurri hartu ezean argitaratzen dugun informazio oro sare sozial horietako beste erabiltzaile batzuen eskuetara hel daitekeela kontuan izan behar dugu, pertsona horiek gure bizitzen erradiografia bat egin lezaketela jakitun izanik.\nIzan ere, zibergaizkileek sarritan erabilitako taktika dugu hau. Gure argitalpenak baliatzen baitituzte informazioa jasotzeko, identitateak faltsutzeko, egiaztagiriak lapurtzeko, edota, are, xantaia egiteko, irudi edo argitalpen bat ez banatzearen truke hau edo bestea eskatuz.\nBeste biktima bat izatea saihesten jakin, eta era seguruan balia itzazu sare sozialak. Oraintxe bertan argituko dizugu nola.


Leitzan ospatuko den Udalerri euskaldunen eguneko egitaraua eta bideoklipa aurkeztu dituzte - Mendialdea - Erran.eus\nTtipi-Ttapa 2016-05-25 08:51\n'25 urte euskara hauspotzen' lelopean ospatuko da maiatzaren 28an\nDatorren maiatzaren 28an, larunbata, Udalerri Euskaldunen Eguna ospatuko da Leitzan. Egitarau oparoa eta mamitsua prestatu dute Udalerri Euskaldunen Mankomunitateak 25 urte betetzen dituela ospatzeko. Atzo egin zuten festaren aurkezpena Donostian eta egitarauaz gain, abestia eta bideoklipa ere aurkeztu zituzten.\nUEMAren 25. urteurrena «modu herrikoian eta jai giroan» ospatzeko aukera izanen da maiatzaren 28an Leitzan «festa eta aldarrikapena" uztartuz. Izan ere, euskararen arnasguneak sendotzea eta herritarren kontzientzian eragitea izan dira ospakizunaren helburuak hastapenetik, eta horretarako, instituzioen, eragileen eta herritarren arteko elkarlana da giltza. Hain zuzen, hori nabarmendu dute antolatzaileek: «Udalerri Euskaldunen Eguna aurten Leitzan ospatzeko aukera mahai gainean izan orduko, Leitzako Udalak eta bertako hainbat elkartek eta kultur eragilek bat egin zuten eguna antolatzeko talde-eragilean».\nEgun osoko egitaraua prestatu dute. Goizeko batzar nagusian Ueman sartzeko eskaera egin duten udal berriak onartuko dituzte: Dima, Ziortza-Bolibar eta Legorreta. Horren ostean arnasguneen tailerra egingo dute, Uemak eta udalek antolatua. Horrez gain ekitaldi instituzionala eta flash moba egingo dituzte goizean. Eguerdian, berriz, herri bazkaria egongo da, eta bazkalostean kantu zaharren kantaldia egingo dute, Angel Mariezkurrenak gidatuta. Arratsaldean, DJ Porru haurrentzako ikuskizuna eta elektrotxaranga ibiliko dira herrian zehar, eta eguna amaitzeko, kontzertuak izango dira Atekabeltz gaztetxean.\nEuskara hauspotzen izena du festa egunerako apropos sortu duten abestiak eta elkarlanean egin dute; Leitzako bertso eskolako kideak arduratu dira hitzak idazteaz, Unai Zabaletak txistua jo du, Leitzako Erleta eskolako 22 haur eta gaztetxo kantuan aritu dira, Dj Porru eta Kiliklon ekoizpenak taldeko kideekin batera. Bideokliparen grabazioa berriz, maiatzaren 15ean egin zuten, herritar ugariren parte hartzerekin. Juanpe Murillo, Pablo Feo eta Tomson Gorostegi arduratu ziren grabazioak egiteaz.\n'Euskara hauspotzen' abestiaren letra


Munduko hamabi hondamendi ekologikorik okerrenak | Consumer\nMunduko hamabi hondamendi ekologikorik okerrenak\nEra guztietako hondamendiak jasan ditu planetak ingurumenean\narabera: Osteguna, 2014ko maiatzaren 29a\nTxernobil, Bhopal, Deepwater Horizon, Exxon Valdez, Guiyu… Badira gehiago, baina badira azkenaldiko historiako ingurumen-hondamendirik okerrenen zerrendara pasatu diren izenak. Kasu batzuetan, behintzat, segurtasun-sistemak hobetzeko balio izan dute, eta horien oroigarriak balio behar du antzeko tragedia ekologikorik ez gertatzeko. Artikulu honek, ordena alfabetikoan, munduan gertatutako hamabi ingurumen-hondamendirik okerrenak adierazten eta azaltzen ditu.\n1. Txernobilgo istripu nuklearra\nVladimir Ilich Lenin zentralaren istripua (gaur egungo Ukrainako 18 kilometrotara), 2011ko Fukushima I-rekin batera, Istripu Nuklearren Nazioarteko Eskalan (INES) larriena da. 1986ko apirilaren 26an zentraleko laugarren erreaktoreko leherketa larri batek hainbat material toxiko eta erradioaktibo bota zituen, Hiroshimako bonba atomikoak askatutakoa baino 500 aldiz handiagoa. Milioika pertsonak jasan zuten hainbat gradutan haien eragina, Mundu Elkarte Nuklearraren datuen arabera.\n2. Nigerren deltako kutsadura\nMilioika pertsonak jasan zuten Chernobilgo istripu nuklearraren ondorioak hainbat mailatanNigerko delta Afrikako hezeguneetako handiena da. Planetako biodibertsitate-kontzentrazio handienetako bat du, eta hango laboreen, zuhaitzen edo arrainen euskarri tradizionala izan da. Petrolio-industriaren isuriek eta presak eraikitzeak ingurumenean duen eraginak aberastasun natural hori suntsitzen laguntzen dute.\n3. Petrolio gordinaren isuria Mexikoko Golkoan\nDeepwater Horizon petrolio-plataforma British Petroleum-en (BP) barruan dago, eta 2010eko apirilaren 22an ustiatzen zuen, Mexikoko golkoan, Louisianako kostaldetik 75 bat kilometrora. Industria horren historian, itsasoko ustekabeko petrolio-isuri handiena da. Hamaika pertsonak hil egin zuten bizitza, eta 4,9 milioi upel isuri zirela uste da.\n4. Aral itsasoa desagertzea\nAral itsasoa, Kazakhstanen eta Uzbekistanen artean, joan den mendeko 60ko hamarkadako munduko laugarren lakurik handiena zen. Garai hartatik aurrera zereala eta kotoia ureztatzeko ureztatze-sistemek, gaur egun,% 90 murriztu dute azalera. Hainbat ekosistema suntsitu egin dira, eta ur- eta lur-eremu handiak kutsatu egin dira gatzagatik eta isuritako hainbat produktu kimikorengatik.\n5. Amazonasen suntsipena\n‘Planetaren birika’ eta biodibertsitatearen gune bero nagusietako bat da Amazonas. Amazonasko oihanaren% 20 galdu egin da azken hamarkadetan, zuhaitzen mozketa eta nekazaritza- eta abeltzaintza-jarduera intentsiboak direla eta. Kalte ekologikoak ezin dira zenbatetsi, eta karbono dioxidoaren (CO2) kantitate handiak askatzen ari da klima-aldaketa.\n6. Ihes kimikoa Bhopalen\n1984ko abenduaren 2tik 3rako gauean, munduko hondamendi industrial larrienetako bat gertatu zen Bhopalen (India). Union Carbide India Limited (UCIL) enpresako pestizida-instalazioak istripu bat izan zuen, eta gas eta produktu kimiko toxikoen ihesak eragiten zituen. 3.000 eta 4.000 pertsona artean hil zirela uste da, eta 50.000 pertsona inguru gaixotu ziren.\n7. Seveson dioxinen ihesa\n1976ko uztailaren 10ean, pestizidak fabrikatzeko instalazio batean izandako leherketaren ondorioz, lurrun masa bat sortu zen TCDDrekin (dioxina-mota bat), Seveso hirira (Italia). 37.000 pertsona inguru izan ziren substantzia horren mailarik altuenetan (toxikotzat eta kantzerigenotzat jotzen ziren), eta 80.000 animalia baino gehiago hil ziren elikadura-katea ez kutsatzeko.\n8. Askotariko ingurumen-inpaktuak Victoria lakuan\nGaur egun, Victoria lakua, Afrikako handiena, ekaitz ezin hobearen gunea da: kutsadura kimikoa eta hondakinen kutsadura, gehiegizko arrantza, espezie inbaditzaileen izurritea, flora eta fauna itotzeko algak ugaltzea edo ur kopurua murriztea. Ugandan, Kenyan eta Tanzanian berrogei milioi lagun daude laku horren mende bizirik irauteko.\n9. Kuwaiteko petrolio-putzuetako suteak\n1991n, Golkoko Gerran, Irakeko armadak 600 petrolio-putzu su hartu zituen Kuwait erretiratzean. Sei milioi petrolio-upel inguru galdu ziren urtarrila eta azaroa bitartean. Suteek eragin handia izan zuten lurzorua eta airea, eta mila milioi dolar baino gehiago inbertitu zituzten sua itzaltzeko.\n10. Zabor plastikozko itsasoa Ozeano Barean\nOzeano Bareko urak, Hawaiiko artxipelagoaren parean, itsas hondakindegi bihurtu dira, eta Europakoaren antzeko azalera dute. Ozeano horren korronte birakariak Kanadatik (AEB) jaurtitako zaborra garraiatzen du. Japonia eta Txina inguru horretan. Charles Moore itsasgizonak 1997an aurkitu zuen. Zabor-mota hori hondakin barreiatuekin egindako zopa moduko bat da, batez ere plastikozko zati txikiak, baina baita mota guztietako hondakinak ere.\n10. Exxon Valdezen marea beltza\n1989ko martxoaren 24an Exxon Valdez petrolio-ontzia Bligh arrezifearekin (Alaska) nahasi zen, eta 40 milioi litro petrolio isuri zituen balio ekologiko handiko eremu batean. Historiako marea beltz txarrenetakoa dela kontuan hartuta, itsasoko petrolio-garraiorako neurri zorrotzagoak hartzera eraman zuen, baina ez beti.\n12. Hondakindegi elektronikoa Guiyun\nGuiyu herrian (Txina) dago munduko aparatu elektriko eta elektronikoen (TEEH) hondakinik handiena. Hondakin arriskutsuak dituzten hondakin horiek behar bezala tratatzeko baldintza egokirik ez dagoenez, eskualdeko haurren% 88ko beruna eta nahigabeko abortuen tasa igo egiten dira.\ndeforestazio hondamendi naturalak kutsadura marea negra-eu


Alemania koarentenara itzuli da — Gaztezulo\nAlemania koarentenara itzuli da\nAlemania koarentenara itzuli da Azken egunotan masiboki berragertu dira COVID-19 kasuak herrialdean; amesgaiztoa ez da amaitu. https://www.gaztezulo.eus/albisteak/alemania-koarentenara-itzuli-da https://www.gaztezulo.eus/albisteak/alemania-koarentenara-itzuli-da/@@download/image/planta-empresa-tonnies-afectada-por-brote-covid-19-rheda-wiedenbrueck-oeste-alemania-1592487507680.jpg\nAzken egunotan masiboki berragertu dira COVID-19 kasuak herrialdean; amesgaiztoa ez da amaitu.\nGaur, Gipuzkoa, Araba eta Bizkaiko mugak ireki dituzte, eta "normaltasun berria" izendatutako mundu berrian murgildu gara. Baina ez genuke ahaztu behar normaltasun berri hau esperimentu bat dela eta arriskua ez dela desagertu; hain zuzen, Alemanian koarentenan sartu berri dira milaka biztanle.\nAzken egunotan masiboki berragertu dira COVID-19 kasuak herrialdean; Gütersloh-eko Toennies haragi fabrikan 650 langilek positibo eman dute testetan, eta inguruko eskolak eta haurtzaindegiak itxi dituzte, 7.000 biztanle koarentenara behartuz. Berlinen, Neukölln distrituan, zazpi eraikin (370 etxebizitza) koarentenan sartu dira 70 kasu atzeman ondoren.\nHaserre daude Gütersloh-eko gurasoak; eskolak eta haurtzaindegiak oporren ondoren arte itxi izana kontziliazio arazo larriak eragin dizkie, eta hainbat protesta abiatu dituzte.\nHILTEGIAK, KUTSATZEKO ARRISKU EREMUAK\nDirudienez, hiltegiak eremu bikaina dira Covid-19a zabaltzeko, eta ikusi denez, kutsatze masibo ugari gertatu dira leku horietan. Arrazoiak ugariak dira: hiltegietan tenperatura baxua da haragia mantentzeko, eta zaila da bertan distantziak mantentzea edota maskarekin lan egitea. Gainera, aireztapen artifiziala izaten dute. Langileek babes neurririk gabe lan egiten dute hiltegietan, eta asko elkarrekin bizi dira pisu txikietan oso gutxi irabazten dutelako (gehienak Errumaniatik etorritako aldi baterako langileak dira).


400 urteren ondoren euskaldunak hiltzea legez kanpokotzat jo zuten Islandian aurtengo apirilean. Ez da brometako kontua, 1615ean baleazale gipuzkoarrak garbitzeko emandako patenteak indarrean jarraitzen zuen lurrun-makina, produkzio-harreman kapitalistak eta Guggenheim museoa asmatzen zituzten bitartean –eskerrak tarte horretan bistan izan dugun fiordo bakarra Jabier Muguruzaren 1999ko diskokoa izan dela–. Total, orain islandiarrek ez gaituztela jo eta akabatu nahi eta borondate oneko keinu...\nEzer baino lehen argitu behar nuke musikalak ez ditudala bereziki gustuko. Eta beraz, aurreiritziz betetako motxila batekin sartu nintzela Sail Ofiziala itxiko duen London road ikustera. Lehiaketa ofizialetik kanpo dagoen film britainiar honek ez dit lagundu musikalak gehiago estimatzen, arriskuak hartzeko prest dagoen proposamen batekin huts egin duela iruditzen zait. Arrakasta handia izan duen antzerki-musikal baten egokitzapena da filma. 2011n Royal National Theatren estreinatu zuten London...\nZer konta daiteke itxuraz ezer kontatzekorik ez dagoenean? Les démons filmean denak dirudi arrunta: klase ertaineko auzo bat, problema arruntak dituen familia bat, nerabe arruntak, eskola arrunta… 10 urteko Félix protagonista da normaltasun horretan deseroso dirudien bakarra. Ia film osoan bere ibilerak jarraituko ditu kamerak, kezkaz eta beldurrez beteriko haurtzaroa erakutsiz. Hori da filmetik gehien gustatu zaidana: iruditzen zait oso erraz kontatzen direla haurren istorioak adin...\nOso istorio txikia kontatu du Marc Rechak Un dia perfecte per volar lanak irauten duen 70 minutuetan. Hain txikia, agian material horrekin film laburra egitea izango zela aukerarik zintzoena. Zer egingo zaio, horren partez metrajea luzatu eta Sail Ofizialean proiektatu dute. Eta berez, pelikulak baditu puntu interesgarriak, Sergi Lópezek Roc Recha haurrari kontatzen dion ipuina nola errodatu duten adibidez. Badirudi bien arteko inprobisazio bat grabatu dutela plano finkoan, zerbaitek huts...\nBanantzeko zorian dauden gurasoak eta arazo kardiologikoak dauzkan alabaren istorioa da Liu Haoren Xiang bei fang. Zuri-beltzean errodatua, argazkia da filmeko gauzarik interesgarriena. Makalune gehiegi ditu ordea, ikuslearentzat ezer interesgarria eskaintzeko. Filmetik atera naizenean nire buruari serioski galdetu diot zergatik ikusi behar duen inork lan hau. Pelikula geldoen zalea naiz eta normalean gustatzen zaizkit Liu Haok filmean itxuraz landu nahi zituen harreman konplexuetan eta...\nLaguntza humanitarioan dihardutenen ertzak bilatu nahi izan ditu Joaquim Lafossek Les chevaliers blancs filmarekin, baina emaitza laua eta irregularra atera zaio. Txaden modu ez oso legalean lanean ari den GKE frantziar bateko kideak erretratatzen ditu benetako gertakarietan oinarritutako istorio honek. 300 umezurtz eraman nahi dituzte Europara, baina hori lortzeko zailtasun handiekin egingo dute topo. Gai konplexua iruditu izan zait beti mota honetako erakundeena. Ez nator guztiz bat haien...


Erosketa epea eta ohiko galderak - Pandawill Technology Co., Ltd.\nNola ordenatzen ditu Pandawill-ek giltza eskuko eskaerak egiteko osagaiak?\nZure materialaren faktura zehatza eskatzen dugu osagai gehienetarako% 5 edo 5 gehigarri eskatuz. Noizean behin gutxieneko eskaera / anizkoitzak izaten ditugu eta bertan osagai osagarriak erosi behar dira. Pieza hauek zuzentzen dira eta eskaera egin aurretik gure bezeroaren onespena jasotzen da.\nGiltza eskuko lanetan, zer egiten du Pandawillek pieza zeharkapenarekin edo ordezkapenekin?\nPandawill-ek inbentarioa gordetzen lagun dezake, baina materialaren fakturan ez ditugu piezak lehendik ditugun piezekin ordezkatuko. Beharrezkoak izanez gero gurutzeak proposatu edo osagaiak hautatzen lagun dezakegu, baina eskaera egin aurretik bezeroaren onarpena eskatzeko datu orria bidaliko dugu.\n1. Kontratazio epea muntaiaren epea gehitzea da.\n2. Zirkuitu-plakak agintzen baditugu, kasu gehienetan denbora-zatirik luzeena da eta bezeroaren beharren arabera zehazten da.\n3. Osagai guztiak eskaeraren muntaketa zatia hasi aurretik jaso behar dira.\nPandawillek osagaiak edo nire zirkuitu-plaka soilik eska al ditzake?\nBai, eman behar diguzuna eska dezakegu eta gainerakoa hornitu. Eskari mota hau giltza eskuzko partzial gisa aipatzen dugu.\nZer gertatzen da giltza eskuko eskaeretan sobratzen diren osagaiekin?\nErosketa gutxieneko baldintzak dituzten osagaiak bukatutako PCBekin itzultzen dira edo Pandawill-ek inbentarioa eskatzen laguntzen du. Beste osagai guztiak ez zaizkio bezeroari itzultzen.\nZer bidali behar dut giltza eskutik eskatzeko?\n1. Material faktura, excel formatuko informazioarekin osatua.\n2. Informazio osoa biltzen du - fabrikatzailearen izena, piezaren zenbakia, erreferentzia-izendatzaileak, osagaien deskribapena, kantitatea\n3. Osatu Gerber fitxategiak\n4. Centroid datuak - fitxategi hau Pandawill-ek sor dezake behar izanez gero.\nZer gertatzen da hezetasunarekiko sentikorrak diren osagaiekin?\n1. SMT osagai pakete askok hezetasun kopuru txikiak xurgatzen dituzte denboran zehar. Osagai horiek errefusaren labetik pasatzen direnean, hezetasun hori zabaldu egin daiteke eta txipa hondatu edo suntsitu. Batzuetan kalteak bisualki ikus daitezke. Batzuetan ezin duzu batere ikusi. Zure osagaiak labean jarri behar baditugu, zure lana 48 ordu arte atzeratu daiteke. Labeko denbora hau ez da zure txanda-ordurako kontatuko.\n2. JDEC J-STD-033B.1 estandarra jarraitzen dugu.\n3. Horrek esan nahi duena da osagaia hezetasunarekiko sentikorra dela edo irekia eta etiketarik gabea bada, labean egin behar den zehaztuko dugu edo labean egin behar den jakiteko deituko dizugu.\n4. 5 eta 10 eguneko txandetan, ziurrenik horrek ez du atzerapenik sortuko.\n5. 24 eta 48 orduko lanetan, osagaiak erretzeko beharrak 48 orduko atzerapena eragingo du, zure sintonizazio denboran kontatuko ez direnak.\n6. Ahal izanez gero, bidali beti zure osagaiak jaso zenituen ontzian itxita.\nNola hornitu behar ditut osagaiak?\nPoltsa, erretilu eta abar bakoitzak materialen zerrendan agertzen den pieza zenbakiarekin argi eta garbi markatu behar dira.\n1. Aukeratzen duzun muntaketa zerbitzuaren arabera, edozein luzerako zinta moztuekin, hodiekin, bobinekin eta erretiluekin lan egin dezakegu. Osagaien osotasuna babesteko arreta jarriko dela uste dugu.\n2. Osagaiak hezetasuna edo estatikoa sentikorra bada, ontziratu ezazu kontrol estatiko eta / edo itxitako ontzietan.\n3. Soltean edo ontziratuta dauden SMT osagaiak zulotik kanpoko kokalekutzat hartu behar dira. SMT osagai solteak dituen lana aipatu aurretik, beti gurekin baieztatu beharko zenuke. Haiek solteak bidaltzeak kalteak sor ditzake eta manipulazioan kostu gehigarria izango duzu. Osagai zerrenda berri bat erostea ia beti ez da hain garestia izaten saiatzea eta solteak erabiltzea.


Trumpen politika Europarentzat mehatxua dela esan du Tuskek\nArrazoi horregatik, Txina, Errusia edota AEBren menpekotasunari aurre egin ahal izateko, batasuna eskatu die Europako herrialdeei.\nDonald Tusk. Artxiboko argazkia: EFE\nDonald Tusken gutun harrigarria\nDonald Trump AEBko presidente berriaren politika Europako herrialdeentzat mehatxua dela esan du astearte honetan Donald Tusk Europako Kontseiluko presidenteak. Horren esanetan, Trumpek onartutako neurriek egoera zailean jartzen dute Europar Batasuna. Arrazoi horregatik, Txina, Errusia edota AEBren menpekotasunari aurre egin ahal izateko, batasuna eskatu die Europako herrialdeei.\n“Washingtongo aldaketa mehatxu bat da Europar Batasuneko herrialdeentzat, AEBko Gobernu berriak azken 70 urteetako kanpo politika zalantzan jartzen duela ematen duelako”, esan du Europako Kontseiluko presidenteak.\nEuropar Batasuneko herrialdeei bidali dien mezuan, batasuna arriskuan jartzen duten hiru mehatxu azpimarratzen ditu Tuskek. Arazo horri aurre egin ahal izateko, batasuna indartu beharra dagoela dio.\nNazioarteko egungo egoera geopolitikoari dagokionez, Errusiak bere auzokideekin duen jarrera oldarkorra kritikatu du Tuskek. Horren arabera, Afrikan Estatu Islamikoaren mehatxuak aurrera egin ahala, Ekialde Hurbilean “gerra, ikara eta anarkia” areagotzen ari dira.\nTestuinguru horretan, AEBko Gobernu berriaren jarrera kritikatu du Europako Kontseiluko presidenteak, eta Trumpek hartzen dituen erabakiek Europar Batasunean aurrez ikusi ezin daitezkeen ondorioak ekar ditzakeela gaineratu du.\n“Denborarekin gero eta alde handiagoak erakusten ari den mundu baten aurrean gaude, eta herritar asko euroeszeptikoak bihurtzen ari dira”, azaldu du Tuskek. Hala, Europa batuta egon denean egoera askoz hobea izan dela azpimarratu du, eta zatituta egon denean ikasitakoak ekarri ditu gogora.


Selfikrazia | begiradak | GAUR8 - mila leiho zabalik\nAnder Izagirre - @anderiza\nEz dut gustuko gailurretan bozkarioz zoratzea. Ba al zenekien ez dagoela Edmund Hillary 1953an lehenengo aldiz Everesteko tontorrera igo zeneko argazkirik?», Nives Meroi alpinista italiarraren hitzak dira, Erri de Lucak idatzi zuen «Sulla traccia di Nives» liburukoak. «Hillaryk kamera bat zeraman eta tontorrean Tenzing Norgay sherpari argazkia atera zion, inguruko mendien irudiak hartu zituen, baina ez zion Tenzingi eskatu argazki bat atera ziezaion. Ez al da deigarria? Niretzat, atera ez zuten argazki hura da argazkietan ederrena, egindako lanari lehentasuna ematen diona, eta ez lanaren egileari. Metro eta laurogeita hamabi zentimetro neurtzen zituen zeelanda berritar hezurtsu hark ez zuen bere buruaren argazkirik nahi izan, Everesteko tontorrera iritsitako lehenengo gizakiak bihurtu zirenean. Hori, niretzat, irakaspen handia da».\nHimalaiara joaten ziren lehenengo espedizioek asteak behar zituzten berriak bidaltzeko: menditik jaitsi, oinarrizko kanpalekuan testuak idatzi eta mezulariei ematen zizkieten, haraneraino korrika joan eta telegrafoz bidal zitzaten. Himalaiara joateko eta Himalaiatik itzultzeko, hilabeteak pasatzen zituzten barkuz, trenez, oinez, denbora soberan zuten pentsatzeko. Eta bide haietatik mendiko literaturaren maisulanak etorri ziren, mantso, luze. Egungo espedizioek berehalako mezuak bidal ditzakete eta askotan emozio eztandak besterik ez dira. Gogoeta mantsoak landu gabe, nahikoa da oihua. Esperientzia bat osorik bizitzeko eta sakon dastatzeko gai al gara orain, erakusteko eta zabaltzeko premiagatik esperientzia hori eten gabe?\nManifestazio jendetsua antolatu zuen aurreko larunbatean Podemos alderdiak Madrilen. Pablo Iglesiasek arrazoi berezi bat azaldu zuen deialdia zabaltzeko: «Ez dugu ezeren kontra protesta egin nahi, ez diegu ezer eskatuko, denbora agortzen ari zaiela eta herri honek Gobernu duin bat merezi duela esango diegu bakarrik. Urtarrilaren 31ko martxa argazki historiko bat izango da, seme-alabei, bilobei erakusteko modukoa. Zatozte manifestaziora eta etorkizunean ‘ni han izan nintzen’ esan ahalko duzue».\nLekuetara joan, han egon zinela kontatzeko. Azkarra da Pablo Iglesias, gure garaiko joeraz jabetzeko: argazkia ez da honezkero gertakaria memorian gordetzeko modua, argazkia bera da gertakari. Alferrik da inon egotea, argazkirik ez badago. Alferrikakoa da ekitaldi bat, atze-oihal bezala ez badu balio, jendeak bere buruaren argazkiak atera ditzan. Roberto Valencia kazetari gasteiztarrak, duela urte askotatik El Salvadorren lan egiten duenak, hauxe aipatu zidan gai honen harira: «El Salvadorreko 1992ko bake itunaren argazki historikoaz testu bat idatzi nuen, eta berrargitaratzen dugun bakoitzean, komentario mordo bat uzten dituzte ‘ni egun hartan han nengoen’ esateko».\nEsango nuke 1992tik aurrera egoak aurrera egin duela nabarmen. Lehen planoraino. Orain, argazki historikoa guk geuk hartutakoa dela sinetsi nahi dugu. Ekitaldi historikoa atze-oihala da gure egoa aurrean jartzeko. Agian kontua puzten ari naiz. Baina ez gehiegi. Grazia egiten dit hainbat jendek Facebooken irudi berezi, deigarri, interesgarriak jartzeko duen moduak: «Begira, ostruka bat ikusi dugu parkean!». Eta argazkian tipoa bera agertzen da, lehenengo planoan, kamerari begira, irribarre eginez, eta atzean, iskin batean, ostruka. Egoa ebaki bagenio, ez zen txoririk izango. •